open-index/open-wikipedia-markdown huggingface dataset:
เอชไอวี (อัลบั้ม)

**HIV** เป็นสตูดิโออัลบั้มชุดที่ 4 ของไฮ-ร็อก ออกจัดจำหน่ายในช่วงปลายปี พ.ศ. 2539 โดยอัลบั้มชุดนี้เกิดขึ้นหลังจากที่ สุรัช ทับวัง หรือ เป้ นักร้องนำของวงได้ออกอัลบั้มชุดพิเศษ กับ พิสุทธิ์ ทรัพย์วิจิตร ในชุด *[[ร็อกอำพัน]]* ที่เป็นการนำเพลงของดิอิมพอสซิเบิ้ลมาทำดนตรีและร้องใหม่ในแบบเฮฟวี่เมทัล ในกลางปี พ.ศ. 2537 

อัลบั้มชุดนี้ ทางวงนี้ได้มีส่วนร่วมอย่างเต็มที่โดยเป็นโปรดิวเซอร์เอง และเป้ในฐานะนักร้องนำ ได้แต่งเพลงและทำนองมากขึ้น โดยแนวดนตรีในชุดนี้ได้ลดความหนักแน่นในแบบเฮฟวี่เมทัลลงจากที่เคยเป็น ๆ มา โดยเปลี่ยนไปเป็นอัลเทอร์เนทีฟและฟังก์ร็อกมากขึ้น ตามกระแสความนิยมที่กำลังได้รับความนิยมในขณะนั้น รวมทั้งการแต่งกายด้วยที่ได้เปลี่ยนไปใส่ชุดที่เรียบขึ้น เป็นสีเดียวตลอดทั้งชุด คือ สีดำและสีทอง โดยชื่ออัลบั้มคำว่า "HIV" หรือ "H-IV" นั้นหมายถึง ไฮ-ร็อก ชุดที่ 4 โดยที่เลข 4 เป็นเลขโรมัน นั่นเอง

ในขณะที่สมาชิกในวงได้เปลี่ยนแปลงตัวจาก เสรี วิหคเหิร หรือ แม็ก มือคีย์บอร์ด ซึ่งเป็นผู้ร่วมก่อตั้งวงมาด้วย เป็น ต้อม วัชระ จันทรบุตร

ซึ่งจากการที่เปลี่ยนแปลงตัวตนเช่นนี้ ทำให้อัลบั้มชุดนี้ไม่ได้รับการตอบรับเท่าที่ควรเหมือนชุดก่อน ๆ ที่แล้วมา และนับเป็นสตูดิโออัลบั้มชุดสุดท้ายด้วยของทางวง ในนาม ไฮ-ร็อก ตราบจนปัจจุบันนี้ ซึ่งหลังจากนี้แล้ว ปี 2540 สมาชิกในวงก็ต่างแยกย้ายกันไป
 

## รายชื่อเพลง
1.สรุปไปเลย (คำร้อง/ทำนอง :สุทธิพงษ์ วัฒนจัง เรียบเรียง:สุรพันธ์ จำลองกุล ,สุรัช ทับวัง

2.คำเดียวเท่านี้ (คำร้อง :สุทธิพงษ์ วัฒนจัง/ ทำนอง สุรัช ทับวัง /เรียบเรียง สุรพันธุ์ จำลองกุล,วัชระ จันทะบุตร

3.สั่น (คำร้อง:สุทธิพงษ์ วัฒนจัง/ ทำนอง ดำรงค์เดช เจริญบุตร /เรียบเรียง ดำรงเดช เจริญบุตร,สุรัช ทับวัง

4.รักไม่เคยทำร้าย (คำร้อง :สุทธิพงษ์ วัฒนจัง ทำนอง/เรียบเรียง :สุรพันธ์ จำลองกุล

5.คน (คำร้อง สุรัช ทับวัง,สุทธิพงษ์ วัฒนจัง /ทำนอง/เรียบเรียง :สุรัช ทับวัง

6.โดดเดี่ยว (คำร้อง สุรพันธ์ ชาญวิชณานันต์ /ทำนอง สุรพันธ์ ชาญวิชณานันต์ /เรียบเรียง อนุรักษ์ ยิ่งนคร

7.เลือดเข้าตา (คำร้อง สมชาย ผู้นำพล /ทำนอง สุรัช ทับวัง /เรียบเรียง สุรัช ทับวัง,อนุรักษ์ ยิ่งนคร

8.ฉันรักเธอ (คำร้อง สุทธิพงษ์ วัฒนจัง,สุรัช ทับวัง /ทำนอง/เรียบเรียง สุรัช ทับวัง

9.หลบไป...ไอ้น้อง (คำร้อง) พิสุทธิ์ ทรัพย์วิจิตร /ทำนอง/เรียบเรียง สุรัช ทับวัง

10.ขอร้อง (คำร้อง) สุทธิพงษ์ วัฒนจัง/ทำนอง/เรียบเรียง สุรัช ทับวัง

## อ้างอิง

## แหล่งข้อมูลอื่น
*อัลบั้ม ''HIV'' ทั้งอัลบั้ม

หมวดหมู่:อัลบั้มเพลงไทยในปี พ.ศ. 2538 
หมวดหมู่:อัลบั้มเพลงไทยสากล
หมวดหมู่:อัลบั้มเพลงของค่ายอาร์เอส
เจย์ สเปียริง

**เจย์ ฟรานซิส  สเปียริง** ()  เกิดเมื่อวันที่ 25 พฤศจิกายน ค.ศ. 1988 เป็นนักฟุตบอลชาวอังกฤษ เล่นในตำแหน่งกองกลาง ให้กับแทรนเมียร์ โรเวอส์ ในอีเอฟแอลลีกทู เขาได้เข้ามาเล่นให้กับ สโมสรฟุตบอลลิเวอร์พูล ในปี 2010

## อ้างอิง

## แหล่งข้อมูลอื่น

*LFCHistory.net profile
*Official LFC Website profile
*
*4thegame profile 
*ESPN profile 
*Premier League profile 

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:ผู้เล่นสโมสรฟุตบอลโบลตันวอนเดอเรอส์
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:บุคคลจากเทศมณฑลเมอร์ซีย์ไซด์
หมวดหมู่:กองกลางฟุตบอล
คนพันธุ์ร็อก

**คนพันธุ์ร็อก** เป็นสตูดิโออัลบั้มชุดแรกของไฮ-ร็อก สังกัดอาร์.เอส.โปรโมชั่น ออกจำหน่ายในปี พ.ศ. 2533 โดยมี จิรพรรณ อังศวานนท์ แห่งวงบัตเตอร์ฟลาย เป็นโปรดิวเซอร์ ราคาจำหน่ายตามที่ปรากฏบนปกอัลบั้ม 80 บาท

## คำโปรย
กำเนิดจากความรู้สึกสามัญของมนุษย์

บางครั้งอ่อนพริ้วไหวราวกับสายลม

บางครั้ง...โหม ซัดกระหน่ำเกรี้ยวกราดดุจพวยคลื่น

คนเราซ่อนอะไรไว้ในใจมากมายนัก

ดนตรีร็อกปลดปล่อยความอึดอัดมืดทึบนั้นได้...เชื่อหรือไม่?

## รายชื่อเพลง(เรียงตามเทปคาสเซ็ท)

## ทีมงาน
โปรดิวเซอร์: จิรพรรณ อังศวานนท์

โค-โปรดิวเซอร์: โยธิน ชีรานนท์, พงษ์ศักดิ์ ภูววีรานนท์

คอนเซปต์ครีเอทีฟ: ธนพล อินทฤทธิ์

ซาวด์แมน: ต่อพงศ์ สายศิลป์, วราวุธ เปี่ยมมงคล, พงษ์ศักดิ์ เกาหอม

มิกซ์ดาวน์: โยธิน ชีรานนท์

สถานที่บันทึกเสียง: บัตเตอร์ฟลายสตูดิโอ

กีตาร์ไฟฟ้า: ศิริศักดิ์ ศิริโชตินันท์, ไพบูลย์ อัชรากุล, จิรพรรณ อังศวานนท์

เบสกีตาร์: สมโชค เปี่ยมเล้าทอง

คีย์บอร์ด&ซินเธอร์ไซเซอร์: สุรสีห์ อิทธิกุล, อรรถพร ชูโต

กลองโปรแกรม: กรเณศร์ วสีนนท์

ไลริเชียนส์: ธนพล อินทฤทธิ์, ศุ บุญเลี้ยง, สมหวัง อนุศักดิ์เสถียร, พิจิกา

กลองชุด:กิตติศักดิ์ เจริญคงสมัย (Uncredit)

## เบื้องหลังและความสำเร็จ
*คนพันธุ์ร็อก* เป็นสตูดิโออัลบั้มชุดแรกของไฮ-ร็อก ออกเผยแพร่เมื่อปี พ.ศ. 2533 นับเป็นอัลบั้มที่พลิกโฉมหน้าวงการเพลงสากลในประเทศไทยอีกครั้งหนึ่ง ด้วยการเป็นเฮฟวี่เมทัลและฮาร์ดร็อกที่หนักหน่วง รุนแรง ประกอบกับการแต่งกายของนักดนตรีที่เต็มไปด้วยสีสันฉูดฉาด จัดจ้าน ซึ่งนับว่าเป็นการแหวกแนว แต่กลับได้รับความนิยมเป็นอย่างมาก โดยมี *กว่าจะรู้สึก* ซึ่งเป็นเพลงในแบบบัลลาร์ดเป็นเพลงแรกที่ได้รับการโปรโมต

อีกทั้งยังมีชื่อเข้าชิงรางวัลสีสันอะวอร์ดส์ สาขาศิลปินหน้าใหม่ยอดเยี่ยมประจำปีอีกด้วย 

## อ้างอิง

## แหล่งข้อมูลอื่น
* อัลบั้ม ''คนพันธุ์ร็อก'' ทั้งอัลบั้ม

หมวดหมู่:อัลบั้มเพลงไทยในปี พ.ศ. 2533
หมวดหมู่:อัลบั้มเพลงไทยสากล
หมวดหมู่:อัลบั้มเพลงของค่ายอาร์เอส
บัญญัติผ่าแปด

**บัญญัติผ่าแปด** เป็นสตูดิโออัลบั้มชุดที่ 2 ของไฮ-ร็อก ออกวางจำหน่ายและเผยแพร่ในเดือนกันยายน พ.ศ. 2534 ราคาจำหน่ายตามที่ปรากฏบนปกอัลบั้ม 80 บาท

อัลบั้มชุดนี้เป็นเสมือนการตอกย้ำความสำเร็จจากอัลบั้มชุดแรก คือ *[[คนพันธุ์ร็อก]]* ที่เผยแพร่เมื่อปีที่แล้ว โดยสมาชิกในวงได้เปลี่ยนจาก กิตติศักดิ์ คงสมัย มือกลอง ที่มีปัญหากับทางต้นสังกัดคือ อาร์.เอส.โปรโมชั่น จึงเปลี่ยนตัวมาเป็น ดำรงสิทธิ ศรีนาค 

มีเพลงที่ได้รับการโปรโมต คือ *นานแสนนาน*, *นางฟ้าหรือปีศาจ*, *หมายเหตุพันธุ์ร็อก*, *ชนวนระเบิด*, *คือเพื่อน* และ ปิดตาย นอกจากนี้แล้วยังมีมิวสิกวิดีโอในเพลง *นานแสนนาน* ที่ถ่ายทำในระบบสามมิติเป็นครั้งแรกในประเทศไทย กำกับโดย ปรัชญา ปิ่นแก้ว

แต่ทว่าภาพโดยรวมแล้ว อัลบั้มชุดนี้ประสบความสำเร็จไม่เท่ากับชุดแรก

## รายชื่อเพลง

## ทีมงาน
โปรดิวเซอร์: จิรพรรณ อังศวานนท์, พงษ์ศักดิ์ ภูววีรานนท์, คณิต พฤกษ์พระกานต์

มิกซ์ดาวน์: กรเณศร์ วสีนนท์

ซาวด์เอ็นจีเนียร์: ปิยะ สุดเสริฐสิน, อดิสรณ์ อมรพิทักษ์

กีตาร์ไฟฟ้า: ศิริศักดิ์ ศิริโชตินันท์ (หมู คาไลโดสโคป) , ไพบูลย์ อัชรากุล, สุรัช ทับวัง (เพลงชนวนระเบิด)

กีตาร์โปร่ง: ศิริศักดิ์ ศิริโชตินันท์ (โซโล่), ไพบูลย์ อัชรากุล, พงษ์ศักดิ์ ภูววีรานนท์

เปียโน: สุรโชค สาตราภัย, ไพบูลย์ อัชรากุล

คีย์บอร์ด: ปีเตร วี.อี.มารร์, อรรถพร ชูโต

เบสกีตาร์: ออสมัน ซูเฟียนี่

กลอง: โรเบิร์ต ดีล่า

คอรัส: สุรัช ทับวัง, อนุรักษ์ ยิ่งนคร, เสรี วิหคเหิร, ภูริช สุขารมณ์

ห้องบันทึกเสียง: บัตเตอร์ฟลายสตูดิโอ

## อ้างอิง

## แหล่งข้อมูลอื่น
*อัลบั้ม ''บัญญัติผ่าแปด'' ทั้งอัลบั้ม

หมวดหมู่:อัลบั้มเพลงไทยในปี พ.ศ. 2534
หมวดหมู่:อัลบั้มเพลงไทยสากล
หมวดหมู่:อัลบั้มเพลงของค่ายอาร์เอส
คาชิบะ

**คาชิบะ** () เป็นนครที่ตั้งอยู่ทางตะวันตกของจังหวัดนาระ ประเทศญี่ปุ่น ยกฐานะเป็นเทศบาลนครเมื่อวันที่ 1 ตุลาคม ค.ศ. 1991 มีขนาดพื้นที่ทั้งสิ้น 24.26 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 77,516 คน

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดนาระ
คัมภีร์ลับเจ้านินจา

**คัมภีร์ลับเจ้านินจา** () เป็นการ์ตูนญี่ปุ่น โดยยูกิ คามาตานิ ในประเทศไทยได้รับการตีพิมพ์โดย สำนักพิมพ์ Pig

## เนื้อเรื่อง
โรคุโจ มิฮารุ นักเรียน มัธยมต้นที่แสนจะธรรมดา และไม่เคยใส่ใจกับเรื่องรอบตัว ทว่าในร่างกายของเขากลับมี ฮิจุทสึ (ศาสตร์ลับ) ที่แข็งแกร่งที่สุดนามว่า “ชินระบันโซ” ซึ่งเป็นศาสตร์ยิ่งใหญ่ที่ถูกสร้างโดยโลกแห่งนาบาริ (โลกนินจา)  แต่ถึงกระนั้น มิฮารุก็ไม่อาจใช้ชิระบันโชเองได้ ในโลกนาบาริมีกลุ่ม “ไคโรชู” หนึ่งในนินจาจากหมู่บ้านอิงะซึ่งทรงอิทธิพล แม้ว่าจะอยู่ในยุคปัจจุบัน แต่ก็ได้เคลื่อนไหวเพื่อให้ได้มาซึ่งชิระบันโช อีกด้านหนึ่ง มิฮารุ ก็มี คุโมฮิระ โทบาริ ดูแรนดอล อาจารย์สอนภาษาอังกฤษของโรงเรียนมันธยมต้นบังเต็น และโคอิจิเพื่อนสนิทเป็นนินจาคอยคุ้มกัน มิฮารุได้พบกับ ไรเม หญิงสาวซามูไรจากหมู่บ้านฟูมะ ไรเมแนะนำให้มิฮารุไปหาผู้นำของฟูมะ เพื่อหาวิธีถอดชิระบันโชออกมาจากตัวมิฮารุ ทว่าเมื่อมิฮารุและพวกไปถึง กลับพอหมู่บ้านอยู่ในสภาพถูกโจมตี จากกลุ่มไคโรซู ซึ่งต้องการแย่งชิงคัมภีร์ศาสตร์ลับของฟูมะ ในการวิจัยเรื่องการถอดชิระบันโชจากมิฮารุ ที่นั่น กลุ่มของมิฮารุได้พบกับ โยอิเต ชายหมุ่มผู้ใช้คิระ ศาสตร์ลับต้องห้ามที่ทรงพลังมากที่สุดศาสตร์หนึ่ง ซึ่งต้องพันธนาการด้วยชีวิตตนเอง โยอิเตแข็งแกร่งมาก จนไม่มีใครต่อกรได้ ในที่สุดคัมภีร์ลับของฟูมะก็ถูกชิงไป หลังจากมิฮารุและพวกกลับมาจากฟูมะ แม้จะมีโคอิจิ และไรเมคอยคุ้มกัน แต่มิฮารุก็ถูกโยอิเตมาพาตัวไป โยอิเตอ้างว่าการที่เขาได้ใช้คิระใส่พวกพ้องของมิฮารุ เสมือนเป็นการฝังจิตใจของเขาลงไป ดังนั้นเมื่อเขาตาย พวกพ้องของมิฮารุก็จะตายด้วย โยอิเตต้องการให้มิฮารุใช้ชิระบันโช ในการลบตัวตนของเขาให้หายไปจากโลกใบนี้ ดังนั้นแล้ว มิฮารุจึงสัญญากับโยอิเตอย่างลับๆ ว่าทั้งสองคนจะช่วยกัน ทำให้มิฮารุสามารถใช้ชิระบันโชได้

## ตัวละครหลัก
* **โรคุโจว มิฮารุ** ()
นักเรียนมัธยมวัย 14 ปี เนื่องจากสูญเสียพ่อแม่ตั้งแต่วัยเด็ก จึงเป็นคนเฉยชาไม่สนต่อโลก เนื่องจากในตัวมีศาสตร์ลับที่ยิ่งใหญ่หลับไหลอยู่ นามว่า “ชินระบันโช” จึงเป็นที่ต้องการตัวของหมู่บ้านอิงะ

* **โยอิเต** ()
เป็นคนเงียบๆเก็บตัว ถือครองศาสตร์ลับต้องห้ามนาม "คิระ" แห่งอิงะ ซึ่งเป็นศาสตร์ลับที่น่ากลัวที่สุดในบรรดาศาสตร์ลับของห้าหมู่บ้าน แต่ต้องแลกด้วยชีวิตของตนเอง

* **คุโมฮิระ ดูรัลดอล โทบาริ** ()
โทบาริเป็นอาจารย์สอนภาษาอังกฤษในโรงเรียนของหมู่บ้านบังเต็นที่มิฮารุอาศัยอยู่ เป็นผู้ถือครองศาสตร์ลับ "เอ็นเง็นสึริน" แห่งบังเต็น

* **ไอซาว่า โคอิจิ** ()
นักเรียนเพื่อนร่วมชั้นของมิฮารุ เป็นอมตะจากการใช้ชิระบันโชของแพทย์คนหนึ่งในสมัยเอโดะ

* **ชิมิซึ ไรเม** ()
เป็นเด็กนักเรียนสาวจากโตเกียว ไรเมถือเป็นซามูไร 1 ใน 2 คนของตระกูลที่ยังเหลืออยู่ จากการฆ่าล้างตระกูลของพี่ชายนามว่า *ไรโค*

## กลุ่มในโลกนาบาริ
**หมู่บ้านบังเต็น** เป็นหมู่บ้านในอดีตที่ล่มไปแล้ว แต่ถึงกระนั้นก็ยังมีผู้สืบทอดอยู่ คือ คุโมฮิระ โทบาริ

**หมู่บ้านฟูมะ** เป็นหมู่บ้านที่อยู่ในเขาลึก คนทั่วไปจะไม่สามารถหาหมู่บ้านนี้เจอได้

**หมู่บ้านอิงะ** หรือกลุ่มไคโรซู โลกเบื้องหน้าเปิดธุกิจการโรงแรม เป็นกลุ่มที่จ้องจะชิงคัมภีร์ศาสตร์ลับของหมู่บ้านต่างๆ

**หมู่บ้านโทงากุชิ** หรือในโลกเบื้องหน้า คือ บริษัท ฟร๊อค บลู ได้ถอนตัวออกจากโลกแห่งนาบาริไปแล้ว

**หมู่บ้านโคงะ** ตั้งอยู่ในโรงเรียนมัธยมอัลยา

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
หมวดหมู่:มังงะที่ตีพิมพ์ในปี พ.ศ. 2547
หมวดหมู่:อนิเมะที่ออกฉายในปี พ.ศ. 2551
หมวดหมู่:นินจาในอนิเมะและมังงะ
ราชชาฮี

**ราชชาฮี** () เป็น 1 ใน 6 มหานครของประเทศบังกลาเทศ มีฉายาว่า เมืองผ้าไหมและเมืองการศึกษา ตั้งอยู่ทางทิศเหนือ-ตะวันตกของประเทศ มีประชากรราว 1,000,000 คน มีพื้นที่  96.69 ตร.กม. (37.33 ตร.ไมล์) บนฝั่งเหนือของแม่น้ำปัทมา

## อ้างอิง

หมวดหมู่:เมืองในประเทศบังกลาเทศ
เคะ

**เคะ** เป็นคะนะของภาษาญี่ปุ่นตัวหนึ่ง ฮิระงะนะเขียนว่า け มีที่มาจากตัวเขียนหวัดของมันโยงะนะ 計 และคะตะกะนะเขียนว่า ケ มีที่มาจากส่วนซ้ายของมันโยงะนะ 介 ออกเสียงว่า  เมื่อเติมดะกุเต็งจะออกเสียงว่า  ในพยางค์แรก และแปรเสียงอยู่ระหว่าง  กับ  ในพยางค์อื่น

け เป็นอักษรลำดับที่ 9 อยู่ระหว่าง く (คุ) กับ こ (โคะ) ในการจัดลำดับอักษรปัจจุบัน ส่วนการจัดลำดับแบบอิโระฮะ け เป็นอักษรลำดับที่ 31 อยู่ระหว่าง ま (มะ) กับ ふ (ฟุ)

## อักษรแบบอื่น
อักษรแบบอื่นของเคะคือคะนะขนาดเล็ก ゖ, ヶ ใช้กำกับตัวเลขหรือคันจิตัวเลขเพื่อแสดงหน่วยนับ อ่านได้หลายอย่างได้แก่ か, が, こ (เสียงแรกสามารถใช้ ゕ, ヵ แทนได้) บางสำเนียงอ่านเป็น け, っけ เมื่ออยู่ท้ายคำ ตัวอย่างเช่น 3ヶ (สามอัน), 4ヶ所 (สี่แห่ง), 5ヶ条 (ห้าบท), 6ヶ月 (หกเดือน) ดูเพิ่มที่ เคะตัวเล็ก

ข้อความภาษาญี่ปุ่นทั่วไปไม่เติมฮันดะกุเต็งบนเคะ แต่อาจนักภาษาศาสตร์อาจเติมฮันดะกุเต็งบนเคะ け゚, ケ゚ เพื่อแสดงเสียง 

## ลำดับขีด

ฮิระงะนะ け มีลำดับขีด 3 ขีดดังนี้
# ขีดเส้นตั้งจากบนลงล่าง โดยโค้งออกซ้ายเล็กน้อย แล้วตวัดขึ้นที่ปลาย
# ขีดเส้นนอนในตำแหน่งกึ่งบน ถัดจากเส้นแรกไปทางขวา
# ขีดเส้นตั้งจากบนลงล่างให้ตัดกับเส้นที่สอง ปลายเส้นโค้งงอไปทางซ้าย

คะตะกะนะ ケ มีลำดับขีด 3 ขีดดังนี้
# ขีดเส้นโค้งลงทางซ้าย จากด้านบนถึงกึ่งกลาง
# ขีดเส้นนอนจากซ้ายไปขวา โดยเริ่มที่กึ่งกลางของเส้นแรก
# ขีดเส้นโค้งลงทางซ้าย โดยเริ่มที่กึ่งกลางของเส้นที่สอง

## คันจิ
ตัวอย่างคันจิที่อ่านว่าเคะ และขึ้นต้นด้วยเคะ มีดังนี้

## อ้างอิง

## ดูเพิ่ม
* เคะตัวเล็ก (ゖ, ヶ)

หมวดหมู่:คะนะ
จักรวาล (อัลบั้ม)

**จักรวาล** เป็นสตูดิโออัลบั้มเดี่ยวของเทียรี่ เมฆวัฒนา นับเป็นสตูดิโออัลบั้มชุดที่ 9 ของเทียรี่ เผยแพร่และจัดจำหน่ายโดย วอร์เนอร์ มิวสิก ไทยแลนด์  ในวันที่ 16 ตุลาคม พ.ศ. 2546

อัลบั้มชุดนี้นับเป็นอัลบั้มที่แปลกแหวกแนวไปจากแนวเดิม ๆ ของเทียรี่ สมาชิกวงคาราบาว จากที่เคยทำเพลงในแนวเพื่อชีวิตผสมกับลูกทุ่ง มาเป็นแบบโปรเกรสซีฟร็อกที่เป็นเพลงบรรเลงทั้งหมด ซึ่งหาได้น้อยมากในศิลปินเพลงชาวไทย

เทียรี่ได้เริ่มทำอัลบั้มชุดนี้มาตั้งแต่ปี พ.ศ. 2536 และทำเก็บเรื่อยมา โดยมิได้นำไปเสนอต่อสังกัดใด  ซึ่งเพลงบางเพลง เช่น *สหัสรังสี* ที่หมายถึง ดวงอาทิตย์ ก็ใช้วิธีการเก็บตัวอยู่ในห้องคนเดียว เปิดไฟสีแดง เพื่อให้เข้าถึงความร้อนของดวงอาทิตย์, *หมื่นไมล์ทะเล* หมายถึง มหาสมุทร นั้นก็ได้ทำไว้ตั้งแต่อายุ 23 ปี

อัลบั้มชุดนี้มีผู้นำไปเปรียบเทียบกับ คิทาโร คีตกวีชาวญี่ปุ่นระดับโลก ที่มีผลงานในแนวเดียวกัน  และในเพลง *อุกกาบาต* มีชื่อเข้าชิงรางวัลสีสันอะวอร์ดส์สาขาเพลงบรรเลงยอดเยี่ยมอีกด้วย (แต่รางวัลนี้ตกเป็นของ *Traffic* ของธนภัทร มัธยมจันทร์) 

## คำโปรย
จักรวาล **ยิ่งใหญ่** ไพศาล

มนุษย์นั้น **ยิ่งใหญ่** จริงหรือ

## รายชื่อเพลง

## เครดิต
กีตาร์: เทียรี่ เมฆวัฒนา, สร่างศัลย์ เรืองศรี

คีย์บอร์ด: วันชัย ปิ่นทอง, สมพล วัฒนมงคล, ฮานส์ เวอร์มูเลน

เบส: ชานนท์ คงทอง

กลอง: สนอง โสตถิลักษณ์

มิกซ์ ดาวน์: สนอง โสตถิลักษณ์, กีรติ พรหมสาขา ณ สกลนคร

แต่ง, เรียบเรียง, โปรดิวซ์: เทียรี่ เมฆวัฒนา

บันทึกเสียง: เซ็นเตอร์ สเตจ, เจสซี่&เจน สตูดิโอ

ถ่ายภาพ: ชัยชนะ สิมะเสถียร

อาร์ต ไดเร็คเตอร์ & คัฟเวอร์ ดีไซน์: วริศ ษัฏเสน

## อ้างอิง

## แหล่งข้อมูลอื่น
*''จักรวาล''
*''อุกกาบาต''
หมวดหมู่:อัลบั้มเพลงในปี พ.ศ. 2546
หมวดหมู่:อัลบั้มเพลงไทยสากล
หมวดหมู่:คาราบาว
เกาะสแตเทน

**เกาะสแตเทน** () เป็นโบโรฮ์ในนิวยอร์กซิตี รัฐนิวยอร์ก สหรัฐอเมริกา ตั้งอยู่ทางทิศตะวันตกเฉียงใต้ของเมือง ในอ่าวนิวยอร์ก แยกออกจากเกาะลองโดยช่องแคบแนร์โรส์ และทางด้านตะวันตกแยกออกจากรัฐนิวเจอร์ซีย์โดยช่องแคบอาร์เทอร์คิลล์ ซึ่งเชื่อมต่ออ่าวนวร์กทางด้านเหนือกับอ่าวแรริตันทางทิศใต้ มีประชากร 468,730 คน เกาะสแตเทนมีประชากรน้อยที่สุดใน 5 โบโรฮ์ แต่มีพื้นที่ใหญ่เป็นอันดับ 3 คือมีพื้นที่ 59 ตร.ไมล์  (153 ตร.กม.) ชาวฮอลันดาตั้งถิ่นฐานอย่างถาวรบนเกาะนี้เมื่อ ค.ศ. 1661 ต่อมาตกเป็นของอังกฤษในปี ค.ศ. 1664

## อ้างอิง

สแตเทน
เกจโบซอน

**เกจโบซอน** () คืออนุภาคโบซอนที่ทำหน้าที่เป็นอนุภาคนำพาแรงพื้นฐานในธรรมชาติ กล่าวให้เจาะจงคือ เป็นอนุภาคมูลฐานที่อธิบายอันตรกิริยาได้ด้วยทฤษฎีเกจ กล่าวคือ แรงที่กระทำต่อกันและกันเกิดขึ้นโดยการแลกเปลี่ยนเกจโบซอนกัน โดยปกติเป็นอนุภาคเสมือน

## อ้างอิง

## แหล่งข้อมูลอื่น
* Explanation of gauge boson and gauge fields โดย คริสโตเฟอร์ ที. ฮิลล์

หมวดหมู่:โบซอน
หมวดหมู่:ฟิสิกส์อนุภาค
เว็สต์โวเกย

thumb|เว็สต์โวเกย

**เว็สต์โวเกย** () เป็นเกาะในประเทศนอร์เวย์ และเป็นเทศบาลของเทศมณฑลนูลัน เป็นส่วนหนึ่งในเขตลูฟูเติน ทางตะวันออกเฉียงเหนือของเมืองมอสเกเนส นอกฝั่งตะวันตกเฉียงเหนือ ในทะเลนอร์วีเจียน เมืองมีประชากร 10,813 คน


Borg-Wikingermuseum-22-Schiff-2019-gje.jpg|Borg
Eggum-06-Yachthafen-2019-gje.jpg|Eggum
Unstad-12-Strand-2019-gje.jpg|Unstad
Haukland-28-Strand-2019-gje.jpg|Haukland
Gravdal-Buksnes-Stabkirche-16-2019-gje.jpg|Gravdal
Mortsund-70-Panorama-2019-gje.jpg|Mortsund
Leknes-02-Costa Pacifica-2019-gje.jpg|Leknes
Sennesvik-34-2019-gje.jpg|Sennesvik
Ramsvik-12-2019-gje.jpg|Ramsvik
Valberg-20-Kirche-2019-gje.jpg|Valberg



หมวดหมู่:เกาะในประเทศนอร์เวย์
หมวดหมู่:เทศบาลของประเทศนอร์เวย์
หมวดหมู่:เทศมณฑลนูลัน
กลูออน

**กลูออน** () เป็นอนุภาคมูลฐานที่ทำหน้าที่เป็นอนุภาคแลกเปลี่ยน (หรือเกจโบซอน) ของอันตรกิริยาอย่างเข้มระหว่างควาร์ก คล้ายกับการแลกเปลี่ยนโฟตอนในแรงแม่เหล็กไฟฟ้าระหว่างอนุภาคที่มีประจุ 2 ตัว

เนื่องจากควาร์กนั้นประกอบกับขึ้นเป็นแบริออน และมีอันตรกิริยาอย่างเข้มเกิดขึ้นระหว่างแบริออนเหล่านั้น จึงอาจกล่าวได้ว่า แรงสี (color force) เป็นแหล่งกำเนิดของอันตรกิริยาอย่างเข้ม หรืออาจกล่าวว่าอันตรกิริยาอย่างเข้มเป็นเหมือนกับแรงสี ที่ครอบคลุมอนุภาคอื่น ๆ มากกว่าแบริออน ตัวอย่างเช่น เมื่อโปรตอนและนิวตรอนดึงดูดกันและกันในนิวเคลียส เป็นต้น

กล่าวในเชิงเทคนิค กลูออนก็คือเกจโบซอนแบบเวกเตอร์ที่เป็นตัวกลางของอันตรกิริยาอย่างเข้มของควาร์กในควอนตัมโครโมไดนามิกส์ (QCD) ซึ่งแตกต่างกับโฟตอนที่เป็นกลางทางไฟฟ้าของควอนตัมอิเล็กโตรไดนามิกส์ (QED) ตัวกลูออนเองนั้นมีประจุสี (color charge) ดังนั้นจึงมีส่วนอยู่ในอันตรกิริยาอย่างเข้มเพื่อทำหน้าที่เป็นตัวกลาง ทำให้การวิเคราะห์ QCD ทำได้ยากกว่า QED เป็นอย่างมาก

## อ้างอิง
* 

## หนังสืออ่านเพิ่มเติม
* 

## แหล่งข้อมูลอื่น
* Summary tables in the "Review of particle physics"
* DESY glossary
* Logbook of gluon discovery

กลูออน
หมวดหมู่:โบซอน
สต็อกพอร์ต

thumb|สต็อกพอร์ต

**สต็อกพอร์ต** () เป็นเมืองในเกรตเตอร์แมนเชสเตอร์ ของอังกฤษ เมืองมีประชากร 136,082 คน (ค.ศ. 2001)

มีบันทึกเกี่ยวกับเมืองในชื่อเมืองว่า สโตกพอร์ต (Stokeport) ในปี ค.ศ. 1170 ในศตวรรษที่ 16 เป็นเมืองเล็ก ๆ ทางตอนใต้ของแม่น้ำเมอร์ซีย์ ปลูกปอและทำเชือก ในศตวรรษที่ 18 เป็นที่แรก ๆ ที่มีโรงงานทำผ้าไหม ในศตวรรษที่ 19 มีอุตสาหกรรมทำผ้าฝ้าย สต็อกพอร์ตยังเคยเป็นศูนย์กลางการทำหมวกของประเทศ โดยในปี ค.ศ. 1884 สามารถส่งออกหมวกได้มากกว่า 6 ล้านใบต่อปี แต่โรงงานผลิตหมวกสุดท้ายของสต็อกพอร์ตก็ปิดไปในปี ค.ศ. 1997

## อ้างอิง

หมวดหมู่:เมืองในเกรเทอร์แมนเชสเตอร์
สี่สิบเจ็ดโรนิน

thumb|ภาพพิมพ์แสดงการเข้าโจมตีคฤหาสน์ของคิระ โยชินากะ 
thumb|หลุมศพของ 47 โรนิงที่วัดเซ็งงากูจิ โตเกียว
การแก้แค้นของ**สี่สิบเจ็ด[[โรนิง]]** () บางครั้งอาจเรียกว่า การแก้แค้นของ**สี่สิบเจ็ด[[ซามูไร]]**  หรือ เหตุการณ์เก็นโรกุอาโก ()  เป็นเหตุการณ์ที่เกิดขึ้นในเอโดะในช่วงต้นคริสต์ศตวรรษที่ 18  นักประวัติศาสตร์ชาวดัตช์ชื่อ ไอแซก ทิทซิงก์ กล่าวว่าเป็นเหตุการณ์สำคัญในวิถีบูชิโด 

เรื่องราวกล่าวถึงกลุ่มนักรบซามูไรจำนวน 47 คนในสังกัดของไดเมียวอาซาโนะ นางาโนริ ซึ่งถูกบังคับให้กระทำเซ็ปปูกุ เมื่อปี ค.ศ. 1701 หลังจากบันดาลโทสะ ใช้ดาบทำร้ายคิระ โยชินากะ ข้าหลวงผู้มีอิทธิพลของโชกุนโทกูงาวะ สึนาโยชิ ที่ปราสาทมัตสึโอะโอโรกะ เนื่องจากผิดกฎหมายโดยชักอาวุธออกมาภายในปราสาทของโชกุน ตามกฎแล้วอาซาโนะ นางาโนริจะต้องทำเซ็ปปูกุ ถูกยึดทรัพย์สินเป็นจำนวนมาก และประหารสมาชิกตระกูลอาซาโนะทุกคน 

เมื่อสูญเสียเจ้านายไป ซามูไรทั้งหมดสามร้อยกว่าคนในตระกูลจึงกลายเป็นโรนิน ในจำนวนนี้ 47 คนได้ซุ่มวางแผนการแก้แค้นเป็นเวลากว่าสองปี นำโดยหัวหน้าชื่อ โออิชิ โยชิโอะ จากนั้นจึงบุกเข้าโจมตีคฤหาสน์ของคิระในเอโดะ  สังหารข้าหลวงคิระโดยการตัดศีรษะ เมื่อวันที่ 30 มกราคม ค.ศ. 1703 และนำศีรษะไปไว้ที่หลุมศพของเจ้านายที่วัดเซ็งงากูจิ เพื่อเป็นการกอบกู้ศักดิ์ศรี  ภายหลังเหตุการณ์เจ้าหน้าที่บ้านเมืองได้เข้าจับกุมและตัดสินให้โรนิงทั้ง 47 กระทำผิดข้อหาฆาตกรรม แต่อนุญาตให้กระทำเซ็ปปูกุ แทนการลงโทษโดยประหารชีวิต 

เรื่องราวของโรนิงสี่สิบเจ็ดคนได้รับการเผยแพร่ผ่านการแสดงละครคาบูกิและละครหุ่นชัก   โดยเปลี่ยนชื่อตัวละคร ในชื่อเรื่อง "ชูชิงงูระ" () เนื่องจากในยุคเก็นโรกุ มีกฎหมายห้ามการวิพากษ์เหตุการณ์การเมืองในขณะนั้น

## อ้างอิง

## แหล่งข้อมูลอื่น
*The Trouble with Terasaka: The Forty-Seventh Ronin and the Chushingura Imagination  by Henry D. Smith II, *Japan Review*, 2004, 16:3-65

หมวดหมู่:ซามูไร
หมวดหมู่:คริสต์ทศวรรษ 1700
หมวดหมู่:ยุคเอโดะ
หมวดหมู่:เซ็ปปูกุ
หมวดหมู่:การลอบสังหาร
หมวดหมู่:การลอบสังหารในประเทศญี่ปุ่น
ไปรยา

**ไปรยา** (, ; ) เป็นเมืองหลวงและเมืองที่ใหญ่ที่สุดของประเทศกาบูเวร์ดี ตั้งอยู่ชายหาดทางใต้ของเกาะซังตียากู มีท่าเรือข้ามฟากและมีสนามบินแห่งชาติ 4 แห่ง เป็นเมืองศูนย์กลางการค้า ส่งออกกาแฟ อ้อย ผลไม้เมืองร้อน มีอุตสาหกรรมการประมง

## ภูมิศาสตร์
### ภูมิอากาศ
ไปรยามีสภาพภูมิอากาศแบบทะเลทราย (เคิพเพิน: BWh) ที่มีฤดูฝนสั้นและฤดูแล้งนาน โดยในช่วงเดือนสิงหาคมถึงตุลาคมมีหยาดน้ำฟ้าที่ไปรยาน้อยมาก ในเมืองมีฝนตกเฉลี่ยประมาณ  ต่อปี อุณหภูมิในบริเวณอยู่ในระดับอุ่นและคงที่ โดยมีอุณหภูมิสูงเฉลี่ย  และอุณหภูมิต่ำเฉลี่ย 

## ประชากร
[thumb|โบสถ์ [:pt:Nossa Senhora da Graça (Santiago)|Nossa Senhora da Graça]]
thumb|right|จัตุรัส Alexandre Alburqueque, ย่าน Plateau
รายงานจากสำนักงานสถิติแห่งชาติ เมืองนี้มีประชากรในเดือนกรกฎาคม ค.ศ. 2017 ประมาณ 159,050 คน ในช่วงกลางคริสต์ศตวรรษที่ 19 มีประชากรในเมืองนี้ประมาณ 1,500 ถึง 2,000

ตอนที่เอ็ดมันด์ รอเบิร์ต เยี่ยมเยือนเมืองนี้ใน ค.ศ. 1832 เขาสังเกตเห็นว่าประชากรผิวดำที่ไปรยามีจำนวนประมาณ "สิบเก้าส่วนยี่สิบ" ของประชากรทั้งหมด 

## ความสัมพันธ์กับนานาชาติ
ไปรยาเป็นเมืองพี่น้องกับเมืองดังนี้:

* บอสตัน สหรัฐ
* ฟารู ประเทศโปรตุเกส
* ฟีไกราดาฟอช ประเทศโปรตุเกส
* ฟุงชาล ประเทศโปรตุเกส
* กงดูมาร์ ประเทศโปรตุเกส
* จี่หนาน ประเทศจีน
* ลิสบอน ประเทศโปรตุเกส
* มาเก๊า ประเทศจีน
* ปงตาแดลกาดา ประเทศโปรตุเกส
* พรอวิเดนซ์ สหรัฐ

## อ้างอิง

## แหล่งข้อมูลอื่น

* 

หมวดหมู่:เมืองหลวงในทวีปแอฟริกา
หมวดหมู่:ประเทศกาบูเวร์ดี
บันจูล

**บันจูล** () เดิมชื่อ **แบเทิสต์** () เป็นเมืองหลวงของประเทศแกมเบีย บนเกาะเซนต์แมรีบริเวณปากแม่น้ำแกมเบีย การเดินทางจากเกาะสู่แผ่นดินใหญ่ โดยทางรถยนต์และเรือเฟอร์รีทางตอนเหนือ และมีสะพานทางทิศใต้ เป็นเมืองท่า ส่งถั่วลิสงและหนังสัตว์เป็นสินค้าออก

## ภูมิอากาศ

## อ้างอิง

## แหล่งข้อมูลอื่น

*A History of Banjul, PhD thesis 

หมวดหมู่:ประเทศแกมเบีย
หมวดหมู่:เมืองหลวงในทวีปแอฟริกา
ภูผาหมอก

**ภูผาหมอก** เป็นสตูดิโออัลบั้มเดี่ยวของปรีชา ชนะภัย หรือ เล็ก คาราบาว นับเป็นอัลบั้มเดี่ยวชุดที่ 3 ของเล็ก ออกจำหน่ายและเผยแพร่ในเดือนตุลาคม พ.ศ. 2535 ในสังกัดดี-เดย์ เอ็นเทอร์เทนเมนท์

โดยอัลบั้มชุดนี้ มีเพลงบรรเลง คือ *ภูผาหมอก* เป็นเพลงที่ 5 ในเทปหน้าแรก และในเพลง *ตัวเปล่า* ขับร้องโดย ยืนยง โอภากุล หรือ แอ๊ด คาราบาว และ *ร่มนักรัก* ขับร้องโดย ลือชัย งามสม หรือ ดุก คาราบาว

## รายชื่อเพลง

## เครดิต
ควบคุมการผลิต: เล็ก ปรีชา ชนะภัย

คำร้อง ทำนอง: เล็ก ปรีชา ชนะภัย

เปียโน ออร์แกน: หมี รัศมี เทพกิจ, ดุก ลือชัย งามสม

เบส: เอ็ดดี้ สุเทพ ปานอำพัน

กลอง: ป๋า ซิกดิส คาน

กีตาร์: เล็ก ปรีชา ชนะภัย

ไวโอลิน-วิโอล่า: สุทิน ศรีณรงค์, ธนเดช มั่งมี, พจน์ ปรีชา

เชลโล่: เทเวศ มิ่งขวัญ

โอโบ: ฉลอง เอี่ยมยี่สุน

เฟรนซ์ ฮอร์น: ชวลิต อารีวณิช

ช่างเสียง: ปุ้ม อรรถพงษ์ อึ้งศิริสวัสดิ์, ตั้น ธนศักดิ์ เทอดเกียรติกุล

มิกซ์ ดาวน์: ปุ้ม อรรถพงษ์ อึ้งศิริสวัสดิ์

บันทึกเสียง: เซ็นเตอร์สเตท

## อ้างอิง

## แหล่งข้อมูลอื่น
*''ภูผาหมอก''
*''ดอกแก้ว''

หมวดหมู่:อัลบั้มเพลงไทยในปี พ.ศ. 2535
หมวดหมู่:อัลบั้มเพลงเพื่อชีวิต
หมวดหมู่:คาราบาว
แรงนิวเคลียร์

**แรงนิวเคลียร์** () คือแรงระหว่างนิวคลีออนสองตัวหรือมากกว่านั้น เป็นเหตุของการยึดเหนี่ยวระหว่างโปรตอนกับนิวตรอนให้อยู่ด้วยกันเป็นนิวเคลียสอะตอมได้ พลังงานนิวเคลียร์ยึดเหนี่ยวที่ปลดปล่อยออกมาทำให้มวลของนิวเคลียสน้อยกว่ามวลรวมของโปรตอนและนิวตรอนรวมกัน แรงนี้เป็นแรงดูดที่มีกำลังแรงระหว่างนิวคลอนที่อยู่ห่างกันประมาณ 1 เฟมโตเมตร (fm) วัดจากจุดศูนย์กลาง แต่จะอ่อนกำลังลงอย่างรวดเร็วที่ระยะห่างมากกว่า 2.5 fm ที่ระยะใกล้กว่า 0.7 fm แรงนี้จะกลายเป็นแรงผลัก และเป็นตัวการสำหรับรูปร่างทางกายภาพของนิวเคลียส เพราะนิวคลีออนจะไม่สามารถเข้าใกล้กันมากกว่าที่แรงนี้ยอมให้เป็นไปได้

ปัจจุบันนี้เข้าใจกันว่า แรงนิวเคลียร์เป็นปรากฏการณ์ตกค้างจากแรงที่มีกำลังมากกว่า คืออันตรกิริยาอย่างเข้ม ซึ่งเป็นแรงดูดที่ยึดเหนี่ยวอนุภาคที่เรียกว่า ควาร์ก เอาไว้ด้วยกัน เพื่อก่อให้เกิดเป็นนิวคลีออน แรงซึ่งมีกำลังมากกว่านี้มีอนุภาคพาหะที่เรียกว่า กลูออน กลูออนยึดเหนี่ยวควาร์กเอาไว้ด้วยกันด้วยแรงเหมือนกับประจุไฟฟ้า แต่มีกำลังมากกว่า 

หลักการของแรงนิวเคลียร์เริ่มก่อสร้างขึ้นในปี 1934 ไม่นานหลังจากการค้นพบนิวตรอนซึ่งเผยให้เห็นว่า นิวเคลียสอะตอมประกอบขึ้นด้วยโปรตอนกับนิวตรอน ที่ยึดเหนี่ยวกันและกันเอาไว้ด้วยแรงดึงดูด เวลานั้นเชื่อกันว่าแรงนิวเคลียร์ถูกส่งผ่านด้วยอนุภาคที่เรียกว่า เมซอน ซึ่งเป็นอนุภาคที่ทำนายเอาไว้ในทฤษฎี ก่อนจะมีการค้นพบจริงในปี ค.ศ. 1947 ต่อมาในช่วงคริสต์ทศวรรษ 1970 จึงมีความเข้าใจกันมากขึ้นว่า เมซอนเหล่านี้เป็นส่วนประกอบของควาร์กและกลูออน ที่ส่งผ่านระหว่างนิวคลีออนโดยที่ตัวมันประกอบขึ้นจากควาร์กและกลูออน แบบจำลองใหม่นี้ทำให้อันตรกิริยาอย่างเข้มเป็นตัวยึดเหนี่ยวนิวคลีออนเอาไว้ด้วยกัน

## อ้างอิง

* Gerald Edward Brown and A. D. Jackson, *The Nucleon-Nucleon Interaction*, (1976) North-Holland Publishing, Amsterdam ISBN 0-7204-0335-9
* R. Machleidt and I. Slaus, "The nucleon-nucleon interaction", *J. Phys.* G **27** (2001) R69 *(topical review)*.
* Kenneth S. Krane, "Introductory Nuclear Physics", (1988) Wiley & Sons ISBN 0-471-80553-X
* P. Navrátil and W.E. Ormand, "Ab initio shell model with a genuine three-nucleon force for the p-shell nuclei", Phys. Rev. C **68**, 034305 (2003).

หมวดหมู่:แรง
หมวดหมู่:ฟิสิกส์นิวเคลียร์
ทีของเสือ

**ทีของเสือ** เป็นสตูดิโออัลบั้มของธนพล อินทฤทธิ์ ในสังกัดอาร์.เอส.โปรโมชั่น ออกจำหน่ายและเผยแพร่ในวันที่ 7 มิถุนายน พ.ศ. 2537 ราคาจำหน่ายตามที่ปรากฏบนปกอัลบั้ม 90 บาท

อัลบั้มชุดนี้นับเป็นอัลบั้มชุดแรกของเสือ ธนพล ในฐานะนักร้องและนักดนตรี หลังจากทำงานเป็นเบื้องหลังมาอย่างยาวนานในฐานะโปรดิวเซอร์, นักแต่งเพลง 

อัลบั้มชุดนี้นอกจากเสือ ธนพล ทำหน้าที่ร้องนำและเล่นกีตาร์แล้วยังมีศิลปินอื่นๆที่มีชื่อเสียงมาร่วมงานอย่างมากมาย โดยมี อนุสาร คุณะดิลก มือเบสจากวงพลอย, สุรัช ทับวัง (เป้ ไฮ-ร็อก)​ นักร้องนำจากวงไฮ-ร็อก​ และ สุรพันธ์ จำลองกุล หรือ ต๋อง วงทู มาบันทึกเสียงกีตาร์เบส​ ส่วนกีตาร์บันทึกเสียงโดยหนู มิเตอร์และ สมโชค เล้าเปี่ยมทอง (มือเบสวงร็อคเคสตร้าและหัวหน้าวงออโต้บาห์น)​ นอกจากนี้ยังได้ดำรงสิทธิ์ ศรีนาค (มือกลองวงไฮ-ร็อก)​ และธนิต เชิญพิพัฒธนสกุล (อดีตมือกลองวงเดอะ เบลสส์)​ มาช่วยบันทึกเสียงกลอง รวมถึงได้ จิตรกร บัวเนียม นักแต่งเพลงชื่อดังมาช่วยเล่นแอคคอเดียน 

เพลงที่ได้รับการโปรโมทเป็นเพลงแรก คือ *รักคงยังไม่พอ* ซึ่งเป็นเพลงเก่าของ เอาท์ไซเดอร์ ศิลปินร่วมสังกัด มีหลายเพลงที่ได้รับความนิยมตราบมาจนถึงปัจจุบัน อาทิ *กระดาษห่อไฟ*, *ชีวิตหนี้*, *18 ฝน* เป็นต้น

ซึ่งในกลางปีเดียวกันนั้น จากความสำเร็จของอัลบั้มชุดนี้ ทำให้เสือ ธนพล ได้แสดงในช็อต ชาร์จ ช็อก ร็อก คอนเสิร์ต "เสืออำพัน" ร่วมกับ เป้ ไฮ-ร็อก และพิสุทธิ์ ทรัพย์วิจิตร ที่สนามกีฬากองทัพบก ถนนวิภาวดีรังสิต โดยเป็นศิลปินผู้เปิดคอนเสิร์ตในช่วงชั่วโมงแรก

## รายชื่อเพลง

## เครดิต
*โปรดิวเซอร์: ธนพล อินทฤทธิ์
*เอ็กเซ็กคิวทีฟ โปรดิวเซอร์: ธนิต เชิญพิพัฒธนสกุล
*เอ็นจิเนียร์ส: ยงยุทธ คำยอด
*ผู้ช่วยเอ็นจิเนียร์ส, โค-โปรดิวเซอร์: จิตติพล บัวเนียม
*มิกซ์: สนอง โสตถิลักษณ์
*มาสเตอร์: ณรงค์ ซื่อไพบูลย์
*ผู้ช่วยเอ็นจิเนียร์ส: นน.รุ่งสาระทิศ, กิจจา, เสก
*บันทึกเสียง: อาร์.เอส.สตูดิโอ
*กลอง: ธนิต เชิญพิพัฒธนสกุล, สนอง โสตถิลักษณ์, ดำรงสิทธิ์ ศรีนาค
*เบส: สุรพันธ์ จำลองกุล, อนุสาร คุณะดิลก, สุรัช ทับวัง
*กีตาร์ 12 สาย,อะคูสติกกีต้าร์: สร่างศัลย์ เรืองศรี, ธนพล อินทฤทธิ์
*กีต้าร์ไฟฟ้า: สร่างศัลย์ เรืองศรี, สมโชค เล้าเปี่ยมทอง, ธนพล อินทฤทธิ์
*E-bow Guitar: สร่างศัลย์ เรืองศรี
*เปียโน: ธนิต เชิญพิพัฒธนสกุล, ธนันต์ เชิญพิพัฒธนสกุล, เรืองยศ พิมพ์ทอง
*ฮาร์โมนิก้า: ธนพล อินทฤทธิ์
*แอคคอเดียน: จิตรกร บัวเนียม
*ไวโอลิน: พจน์ ปรีชา
*แทมบูรีน: ธนพล อินทฤทธิ์
*คองก้า: ธนิต เชิญพิพัฒธนสกุล
*Harmony Vocal: อนุวาท พลางกูร
*Harmony Arranger: ธนิต เชิญพิพัฒธนสกุล 

## อ้างอิง

## แหล่งข้อมูลอื่น

หมวดหมู่:อัลบั้มเพลงไทยในปี พ.ศ. 2537
หมวดหมู่:อัลบั้มเพลงไทยสากล
หมวดหมู่:อัลบั้มเพลงของค่ายอาร์เอส
ทวิภาคคลื่น–อนุภาค

**ทวิภาคของคลื่น–อนุภาค** () เป็นสมมติฐานที่กล่าวว่าอนุภาคทุกชนิดมีคุณสมบัติที่เป็นทั้งคลื่นและอนุภาค และในทางกลับกันคลื่นก็จะมีทั้งคุณสมบัติของคลื่นเองและอนุภาคด้วย แนวคิดนี้เป็นศูนย์กลางของกลศาสตร์ควอนตัม ซึ่งเกิดขึ้นเนื่องจากการที่แนวคิดแบบดั้งเดิมเกี่ยวกับ "อนุภาค" และ "คลื่น" ไม่สามารถใช้อธิบายพฤติกรรมของวัตถุในระดับของควอนตัมได้ การแปลความกลศาสตร์ควอนตัมมาตรฐานอธิบายปฏิทรรศน์นี้ว่าเป็นคุณสมบัติพื้นฐานของเอกภพ ขณะที่การแปลความแบบอื่น ๆ อธิบายลักษณะทวิภาคนี้ว่าเป็นผลสืบเนื่องที่เกิดขึ้นมาจากขีดจำกัดต่าง ๆ อันหลากหลายของผู้สังเกตการณ์เอง ในที่นี้จะมุ่งประเด็นไปที่การอธิบายพฤติกรรมนี้จากมุมมองของการตีความโคเปนเฮเกน (Copenhagen interpretation) ซึ่งนิยมใช้กันอย่างกว้างขวาง โดยถือว่าความเป็นทวิภาคของคลื่น-อนุภาค เป็นรูปแบบหนึ่งของหลักการการเติมเต็ม (complementarity) ว่าปรากฏการณ์หนึ่ง ๆ สามารถมองได้ทั้งในทางหนึ่งหรืออีกทางหนึ่งก็ได้ แต่จะไม่สามารถมองได้ทั้งสองทางพร้อม ๆ กัน

## แหล่งข้อมูลอื่น
*
*
*
* E.H. Carlson, ''Wave–Particle Duality: Light '' on Project PHYSNET
*

หมวดหมู่:พื้นฐานของฟิสิกส์ควอนตัม
หมวดหมู่:ทฤษฎีทวิภาค
ซัวเอี๋ยม

**ซัวเอี๋ยม** ( ค.ศ. 178 – หลัง ค.ศ. 206; หรือ  ค.ศ. 170–215; หรือเสียชีวิต  ค.ศ. 249) มีชื่อในภาษาจีนกลางว่า **ไช่ เหยี่ยน** () ชื่อรอง **เหวินจี** (文姬) เป็นที่รู้จักในชื่อ **ไช่ เหวินจี** (蔡文姬) เป็นกวีและคีตกวีหญิงชาวจีนซึ่งมีชีวิตอยู่ในปลายสมัยราชวงศ์ฮั่นตะวันออก เป็นธิดาของซัวหยง (蔡邕 *ไช่ ยง*)

เดิมนางมีชื่อรองว่า **เจาจี** (昭姫) แต่เปลี่ยนเป็น เหวินจี ในช่วงราชวงศ์จิ้น เพราะอักษร "เจา" พ้องกับชื่อของซือหม่า เจาหรือสุมาเจียว (司馬昭) บิดาของสุมาเอี๋ยน (司馬炎 *ซือหม่า เหยียน*) ปฐมกษัตริย์ราชวงศ์จิ้น

ในช่วงหนึ่งของชีวิต นางถูกชาวซฺยงหนูจับเป็นเชลย และอยู่กับชนเหล่านั้นจนกระทั่ง ค.ศ. 207 เมื่อโจโฉ (曹操 *เฉา เชา*) อัครมหาเสนาบดีแห่งราชวงศ์ฮั่นตะวันออก ใช้เงินมหาศาลไถ่นางคืนมาตุภูมิ

## ประวัติ
ซัวหยง บิดาของซัวเอี๋ยม เป็นบัณฑิตจากอำเภอยฺหวี่ (圉縣) แห่งแคว้นเฉินหลิว (陳留郡) ปัจจุบันคืออำเภอฉี่ (杞县) แห่งนครไคเฟิง (开封市)

ซัวเอี๋ยม สมรสกับชายชื่อ เว่ย์ จ้งเต้า (衛仲道) ใน ค.ศ. 192 แต่ชายผู้นั้นสิ้นชีวิตไปในไม่ช้าหลังแต่งงาน ยังไม่ทันมีบุตรด้วยกันแม้แต่คนเดียว

ราว ค.ศ. 194–195 ประเทศจีนมีราชวงศ์ฮั่นตะวันออกปกครอง ชาวซฺยงหนูเข้ารุกราน และจับได้ซัวเอี๋ยมกลับไป ระหว่างเป็นเชลยอยู่นั้น ซัวเอี๋ยมสมรสกับหลิว เป้า (劉豹) ประมุขชาวซฺยงหนู ทั้งคู่มีบุตรชายด้วยกันสองคน

สิบสองปีให้หลัง โจโฉ อัครมหาเสนาบดีฮั่น ใช้เงินจำนวนมากไถ่ซัวเอี๋ยมกลับคืนมาแทนซัวหยงผู้เป็นบิดา ซัวเอี๋ยมจึงได้กลับบ้านเกิดเมืองนอน แต่ให้บุตรชายทั้งสองอยู่ยังแดนซฺยงหนูต่อไป เหตุที่โจโฉไถ่นางกลับมานั้น เพราะต้องการหาคนแซ่ซัวมาไหว้สรวงผีสกุลซัว และนางเป็นคนเดียวในสกุลนี้ที่ยังมีชีวิตอยู่

เมื่อกลับมาตุภูมิแล้ว ซัวเอี๋ยมสมรสเป็นครั้งที่สาม ครานี้กับชายชื่อตังกี๋ (董祀 *ต่ง ซื่อ*) เป็นข้าราชการที่เมืองบ้านเกิดของนาง แต่ภายหลังตังกี๋กระทำความผิดฉกรรจ์ ซัวเอี๋ยมจึงขอร้องให้โจโฉช่วยสามี หรือไม่ก็หาสามีใหม่ให้นาง เวลานั้นโจโฉกำลังเลี้ยงโต๊ะ ท่าทีและคำร้องขอของนางทำให้แขกเหรื่อของโจโฉแตกตื่น โจโฉจึงยอมออกคำสั่งอภัยโทษให้ตังกี๋

มรณกรรมของซัวเอี๋ยมไม่มีบันทึกไว้ในประวัติศาสตร์ มีแต่ร้อยกรองสองเรื่องที่นางประพันธ์ขึ้นในบั้นปลายชีวิตเพื่อพรรณนาความระส่ำระสายที่นางต้องเผชิญในช่วงนั้น

## หมายเหตุ

## อ้างอิง

หมวดหมู่:บุคคลในยุคสามก๊ก
หมวดหมู่:นักเขียนของวุยก๊ก
หมวดหมู่:กวีของวุยก๊ก
หมวดหมู่:นักดนตรีในยุคราชวงศ์ฮั่น
เอนริเก ซิเอร์รา

**เอนริเก ซิเอร์รา** (; 29 กรกฎาคม ค.ศ. 1957 — 17 กุมภาพันธ์ ค.ศ. 2012) เป็นทั้งนักกีตาร์ นักแต่งเพลง และโปรดิวเซอร์ชาวสเปน เขาเป็นผู้ร่วมก่อตั้งกลุ่มกากาเดลุกซ์ และกลุ่มที่มีชื่อเสียงระดับตำนานอย่างราดิโอฟูตูรา รวมถึงเป็นดาวเด่นของโมบิดามาดริเลญญา และเป็นผู้เขียนร่วมในเพลงที่มีชื่อว่า **เอสกูเอลาเดกาลอร์**

เขาเสียชีวิต ณ วันที่ 17 กุมภาพันธ์ ค.ศ. 2012 ที่โรงพยาบาลคลินิกซานการ์โลสในกรุงมาดริด เนื่องด้วยโรคไต

## อ้างอิง

## แหล่งข้อมูลอื่น
* Muere Enrique Sierra, exmiembro de Radio Futura, El País

หมวดหมู่:นักกีตาร์ชาวสเปน
หมวดหมู่:บุคคลจากมาดริด
หมวดหมู่:เสียชีวิตจากโรคไต
อิโกมะ

**อิโกมะ** () เป็นนครที่ตั้งอยู่ทางตะวันตกเฉียงเหนือสุดของจังหวัดนาระ ประเทศญี่ปุ่น ก่อตั้งขึ้นในวันที่ 1 พฤศจิกายน ค.ศ. 1971 มีพื้นที่รวม 53.18 ตารางกิโลเมตร ณ วันที่ 1 เมษายน ค.ศ. 2017 นครนี้มีประชากรประมาณ 120,741 คน 49,672 หลังคาเรือน โดยมีความหนาแน่นของประชากรที่ 2,300 คนต่อตารางกิโลเมตร และมีประชากรมากเป็นอันดับสามของจังหวัด นครนี้มีชื่อเสียงจากชาเซ็ง

## อ้างอิง

## แหล่งข้อมูลอื่น
* 
* เว็บไซต์ทางการ 
* NPO ของอิโกมะ 

หมวดหมู่:นครในจังหวัดนาระ
สุนทรพจน์ชปอร์ทพาลัสท์

thumb|upright=1.5|200px|การชุมนุมของนาซีเมื่อวันที่ 18 กุมภาพันธ์ ค.ศ. 1943 ที่เบอร์ลินสพอ์ทพาลัสท์
**ชปอร์ทพาลัสท์** (, สุนทรพจน์วังกีฬา; ) หรือ **สุนทรพจน์สงครามเบ็ดเสร็จ** เป็นสุนทรพจน์กล่าวโดยโยเซฟ เกิบเบิลส์ รัฐมนตรีโฆษณาการ ที่เบอร์ลินชปอร์ทพาลัสท์ แก่ผู้ชมขนาดใหญ่แต่ถูกคัดเลือกมาอย่างระมัดระวังเมื่อวันที่ 18 กุมภาพันธ์ ค.ศ. 1943 โดยเรียกร้องให้ทำสงครามเบ็ดเสร็จ ขณะที่สถานการณ์ของนาซีเยอรมนีและพันธมิตรฝ่ายอักษะเริ่มตกเป็นรองในสงครามโลกครั้งที่สอง

สุนทรพจน์ครั้งนี้ถูกมองว่าเป็นครั้งที่มีชื่อเสียงที่สุดของโยเซฟ เกิบเบิลส์ สุนทรพจน์ดังกล่าวเป็นการประกาศยอมรับต่อสาธารณะเป็นครั้งแรกของผู้นำนาซีว่าเยอรมนีเผชิญกับภยันตรายร้ายแรง เกิบเบิลส์เคี่ยวเข็ญประชาชนเยอรมันให้ดำเนินสงครามต่อไปแม้จะยาวนานและยากลำบาก เพราะเขายืนยันว่าความอยู่รอดของเยอรมนีและความอยู่รอดของอารยธรรมตะวันตกนั้นกำลังอยู่ในความแย่
## อ้างอิง

## แหล่งข้อมูลอื่น
* Complete Sportpalast speech: English translation , in German

หมวดหมู่:นาซีเยอรมนี
หมวดหมู่:สุนทรพจน์
หมวดหมู่:พ.ศ. 2486
หมวดหมู่:โยเซ็ฟ เกิบเบิลส์
จาง ต้าเชียน

**จาง ต้าเชียน** (; ; 10 พฤษภาคม ค.ศ. 1899 – 2 เมษายน ค.ศ. 1983) เป็นหนึ่งในศิลปินชาวจีนที่มีชื่อเสียงและโดดเด่นมากที่สุดของศตวรรษที่ยี่สิบ ซึ่งเดิมเป็นที่รู้จักในฐานะจิตรกรอนุรักษนิยม โดยใน ค.ศ. 1960 เขาได้มีชื่อเสียงในฐานะจิตรกรศิลปะอิมเพรสชันนิสม์และศิลปะเอ็กซเพรสชันนิสม์สมัยใหม่ จางได้รับการยกย่องเป็นปรมาจารย์ที่มีพรสวรรค์มากที่สุดแห่งศตวรรษที่ยี่สิบ

## ประวัติ
จางเกิดในครอบครัวของศิลปินในเมืองเน่ย์เจียง มณฑลเสฉวน ประเทศจีน เขาได้ศึกษาเทคนิคการย้อมสีสิ่งทอในเกียวโต ประเทศญี่ปุ่น แล้วกลับไปสร้างความสำเร็จจากอาชีพการขายภาพวาดของเขาในเซี่ยงไฮ้

ชาวจีนมุสลิมโดยทั่วไป และผู้ว่าราชการของมณฑลชิงไห่ชื่อหม่า ปู้ฟาง ได้ส่งจางไปยังคุมบัมเพื่อแสวงหาความช่วยเหลือและคัดลอกงานพุทธศิลป์ของเมืองดันหวง

จากการสนับสนุนอย่างแข็งขันของพรรคก๊กมินตั๋ง เขาได้เดินทางออกจากประเทศจีนใน ค.ศ. 1948 และได้ย้ายไปยังโมจีดาสกรูซีส ประเทศบราซิล และหลังจากนั้นได้ย้ายสู่เมืองคาร์เมล รัฐแคลิฟอร์เนีย ก่อนที่จะไปปักหลักที่กรุงไทเป ประเทศไต้หวันในท้ายที่สุด

การพบกันครั้งหนึ่งระหว่างจาง กับปีกัสโซ่ ที่เมืองอองทีป ใน ค.ศ. 1953 ได้รับการมองว่าเป็นการประชุมขั้นสุดยอดระหว่างปรมาจารย์ผู้มีผลงานโดดเด่นแห่งศิลปะตะวันออกและตะวันตก โดยชายทั้งสองได้ทำการแลกเปลี่ยนภาพวาดในการพบกันครั้งนี้อีกด้วย

## อ้างอิง

* 15 เทรนด์ชี้ชะตาเศรษฐกิจโลกปี 55 - กรุงเทพธุรกิจ ออนไลน์ 

## แหล่งข้อมูลอื่น
* Chang Dai-chien Residence Memorial Hall at National Palace Museum
* Zhang Daqian and his Painting Gallery at China Online Museum
* Chang Dai-chien in California  at San Francisco State University
* Chang Dai-chien  at the Cultural Affairs Bureau of Macao
* Chang Dai-chien biography (asianart.com)

หมวดหมู่:จิตรกรชาวจีน
หมวดหมู่:บุคคลจากเน่ย์เจียง‎
เดเวนเตอร์

**เดเวนเตอร์** () เป็นเทศบาลและเมืองในจังหวัดโอเฟอไรส์เซิลของประเทศเนเธอร์แลนด์ ในปี 2020 เมืองนี้มีประชากรอยู่ที่ 100,913 คน ที่ตั้งของเมืองส่วนใหญ่อยู่ทางฝั่งตะวันออกของแม่น้ำไอส์เซิลและบางส่วนอยู่ทางฝั่งตะวันตก เมื่อปี 2005 เทศบาล Bathmen (มีประชากรอยู่ประมาณ 5,000 คน ณ ขณะนั้น0 ได้ถูกผนวกเข้าเป็นส่วนหนึ่งของเทศบาลเดเวนเตอร์เพื่อลดความยุ่งยากในระบบราชการภายในประเทศ

เดเวนเตอร์เป็นหนึ่งในเมืองที่เก่าแก่ที่สุดของเนเธอร์แลนด์ มีหลักฐานปรากฏชื่อเมืองดังกล่าวย้อนไปถึงช่วงคริสต์ศตวรรษที่ 9 กฎบัตรจากปีคริสต์ศักราช 877 ได้กล่าวถึงอาคารไร่นา 7 หลังใน *Daventre portu* (ท่าเดเวนเตอร์) เมื่อปี 952 เดเวนเตอร์ได้ถูกกล่าวถึงอีกครั้งในฐานะเมืองในบัตรกำนัลของพระเจ้าอ็อทโทที่ 1 มหาราช ภายหลังจากที่เดเวนเตอร์ได้มีชื่อเสียงและสิทธิพิเศษต่าง ๆ มาอย่างยาวนาน จักรพรรดิไฮน์ริชที่ 5 ได้มอบที่ให้กับเทศบาลเดเวนเตอร์ในปี 1123 อันเป็นปัจจัยที่ทำให้เดเวนเตอร์ได้รับสถานะเมืองโดยผู้อยู่อาศัยในเวลาต่อมา

## อ้างอิง

หมวดหมู่:เมืองในจังหวัดโอเฟอไรส์เซิล
แย็ลกาวา

**แย็ลกาวา** (, ; , ) เป็นเมืองในประเทศลัตเวีย ตั้งอยู่ห่างจากกรุงรีกาไปทางทิศตะวันตกเฉียงใต้ราว 41 กิโลเมตร มีประชากร 55,336 คน ตั้งอยู่บนที่ราบอุดมสมบูรณ์ อยู่เหนือระดับน้ำทะเลปานกลาง 3.5 เมตร บนฝั่งแม่น้ำลีเยลูเป ผลิตผ้าลินิน น้ำตาลและผลิตภัณฑ์อาหารต่าง ๆ

เมืองนี้ก่อตั้งเมื่อ ค.ศ. 1265–1266 โดยกลุ่มอัศวินทิวทอนิก ตกอยู่ใต้การปกครองของรัสเซียใน ค.ศ. 1795 เป็นที่ตั้งกองกำลังของพรรคบอลเชวิกในเดือนตุลาคม ค.ศ. 1919 แต่กองทหารของลัตเวียและลิทัวเนียขับออกจากเมือง ในระหว่าง ค.ศ. 1941–1944 ช่วงสงครามโลกครั้งที่สอง กองทัพเยอรมันเข้ายึดครองเมืองนี้

## ชื่อ
ก่อน ค.ศ. 1917 เมืองนี้มีชื่ออย่างเป็นทางการว่า **มีเทา** (Mitau) เชื่อว่าคำว่า "แย็ลกาวา" มีที่มาจากศัพท์ภาษาลิโวเนียว่า *jālgab* แปลว่า "เมืองบนแม่น้ำ" ต้นกำเนิดชื่อเมือง *Mitau* ในภาษาเยอรมัน  ยังไม่เป็นที่กระจ่าง แต่มีผู้เสนอว่ามาจากศัพท์ภาษาลัตเวียว่า *mīt* หรือ *mainīt* หมายถึง "แลกเปลี่ยน" หรือ "ค้า" จึงมีความหมายว่า "สถานที่ทำการค้า"

## เมืองพี่น้อง
แย็ลกาวาเป็นเมืองพี่น้องในเมืองดังนี้:

* ปาร์นู ประเทศเอสโตเนีย (1957)
* เช็วเลย์ ประเทศลิทัวเนีย (1960)
* Vejle ประเทศเดนมาร์ก (1992)
* เบียวิสตอก ประเทศโปแลนด์ (1994)
* Xinying (ไถหนาน) ประเทศไต้หวัน (2000)
* อัลกาโม, ประเทศอิตาลี (2002)
* บารานาวีชือ ประเทศเบลารุส (2003)
* Hällefors ประเทศสวีเดน (2004)
* Nacka ประเทศสวีเดน (2004)
* รุแอย์-มาลแมซง ประเทศฝรั่งเศส (2006)
* มากาดัน ประเทศรัสเซีย (2006)
* อีวานอ-ฟรันกิวสก์ ประเทศยูเครน (2007)
* นอวาโอแดซา ประเทศบราซิล (2007)
* โกโม ประเทศอิตาลี (2016)

## อ้างอิง

## แหล่งข้อมูลอื่น

* Map of Jelgava
* City paper

หมวดหมู่:เมืองในประเทศลัตเวีย
ลีกภูมิภาค ดิวิชั่น 2 ภาคตะวันออกเฉียงเหนือ 2555

**ลีกภูมิภาค ภาคตะวันออกเฉียงเหนือ** ฤดูกาล 2555 เป็นการแข่งขันของฟุตบอลลีกภูมิภาค ดิวิชั่น 2 ในส่วนของสโมสรที่อยู่ในภาคตะวันออกเฉียงเหนือ ประจำปี 2555 ฤดูกาลนี้มีสโมสรเข้าร่วมทั้งหมด 16 สโมสร จาก 16 จังหวัด โดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาค เพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1 ในฤดูกาลต่อไป

### สโมสร

## ตารางคะแนน
*แก้ไขล่าสุด วันอาทิตย์ที่ [[27 พฤษภาคม]] [[พ.ศ. 2555]]*

## ผลการแข่งขัน

 
หมวดหมู่:การแข่งขันฟุตบอลในประเทศไทย
หมวดหมู่:ประเทศไทยในปี พ.ศ. 2555
ลีกภูมิภาค ดิวิชั่น 2 ภาคเหนือ 2555

**ลีกภูมิภาค ภาคเหนือ** ฤดูกาล 2555 เป็นการแข่งขันของฟุตบอลลีกภูมิภาค ดิวิชั่น 2 ในส่วนของสโมสรที่อยู่ในภาคเหนือ ประจำปี 2555 ฤดูกาลนี้มีสโมสรเข้าร่วมทั้งหมด 18 สโมสร จาก 17 จังหวัด โดยที่ทีมชนะเลิศและรองชนะเลิศจะได้สิทธิ์เข้าไปแข่งในระบบลีกกับทีมชนะเลิศและรองชนะเลิศจากอีก 4 ภูมิภาค เพื่อหาทีมที่ดีที่สุด 4 ทีมเลื่อนชั้นขึ้นไปดิวิชัน 1 ในฤดูกาลต่อไป

### สโมสร

## ตารางคะแนน
*แก้ไขล่าสุด วันเสาร์ที่ [[27 ตุลาคม]] [[พ.ศ. 2555]]*

## ผลการแข่งขัน

 
หมวดหมู่:การแข่งขันฟุตบอลในประเทศไทย
หมวดหมู่:ประเทศไทยในปี พ.ศ. 2555
เพลงแผ่นดิน

**เพลงแผ่นดิน**  หรือ **เพลงแผ่นดิน จาก 3 คีตกานต์กวี** เป็นสตูดิโออัลบั้มพิเศษที่ออกจำหน่ายในปลายปี พ.ศ. 2547 ในสังกัดวอร์เนอร์ มิวสิก ประเทศไทย จำกัด

อัลบั้มเพลงแผ่นดิน เป็นการร่วมงานกันของกวี และนักดนตรีระดับที่ได้รับการยกย่องว่าเป็น "ปรมาจารย์" ของไทย 3 ท่าน คือ เนาวรัตน์ พงษ์ไพบูลย์, ธนิสร์ ศรีกลิ่นดี และพงษ์เทพ กระโดนชำนาญ

เป็นอัลบั้มที่เกิดจากการที่ทั้ง 3 เมื่อปี พ.ศ. 2528 ได้เดินทางไปร่วมทัวร์คอนเสิร์ตกับวงคาราบาว ที่สหรัฐ ซึ่งที่นั่น เนาวรัตน์ได้จรนาบทกวีออกมา 2 บท ซึ่งต่อมาได้กลายมาเป็นบทเพลงที่มีชื่อเสียง มีผู้นำไปขับร้องหลายคน คือ *ทานตะวัน* และ*นางนวล* โดยมีพงษ์เทพเป็นผู้ร้องนำให้ และธนิสร์เป็นผู้เรียบเรียงดนตรี

จนกระทั่งถึงในปี พ.ศ. 2547 ธนิสร์จึงได้มีความคิดที่จะนำความทรงจำเหล่านี้ถ่ายทอดออกมาเป็นเสียงเพลงอีกครั้ง โดยบทกวีหลายบทนี้ ได้ถูกรจนาไว้ก่อนหน้านี้ เช่น *คนทำทาง* ที่ถูกเผยแพร่อย่างกว้างขวางในช่วงเหตุการณ์ 14 ตุลา หรือบางเพลง เช่น *ชาวนาฮาเฮ*, *คนทำนา* ใช้ทำนองของเพลงไทยเดิม หรือ *เจ้านกกางเขน* ใช้ทำนองเพลงพื้นบ้านของภาคใต้ ในขณะที่แทร็กสุดท้าย คือ *หยัดอยู่* เป็นบทกวีร่ายโดยตัวเนาวรัตน์เอง ก็ได้เคยร่ายมาก่อนหน้านั้นในคอนเสิร์ต คอนเสิร์ต เมด อิน ไทยแลนด์ ภาค 2546 ของคาราบาว เมื่อกลางปีเดียวกัน

มีเพลงอยู่ทั้งหมด 5 เพลงที่เคยถูกนำมาร้องก่อนหน้าในอัลบั้ม *ชุด ก. แบบไทยไทย เพื่อคนไทย* โดย *ธนิสร์และวงชาวบ้าน* ในปี พ.ศ. 2534 ได้แก่เพลง ก็ทีวีเขาว่า, ตากะยาย, คนทำนา, ใบไม้ร่วง และ จับมือลา ในทำนองเพลงที่คล้ายกัน 

## คำโปรย

## รายชื่อเพลง

## เครดิต
บันทึกเสียง: PMK45 STUDIO

มิกซ์ดาวน์: ศักดิ์ กะ นะ

โปรดิวซ์: อ.ธนิสร์ ศรีกลิ่นดี

## อ้างอิง

หมวดหมู่:อัลบั้มเพลงในปี พ.ศ. 2547
หมวดหมู่:อัลบั้มเพลงเพื่อชีวิต
อิงเว มาล์มสทีน

**อิงเว โยฮาน มาล์มสทีน** ()  มีชื่อจริงคือ **ลาร์ส โยฮาน อิงเว แลนเนอร์บาก** (Lars Johan Yngve Lannerbäck) เกิดวันที่ 30 มิถุนายน ค.ศ. 1963 ที่สต็อกโฮล์ม ประเทศสวีเดน เป็นมือกีตาร์แนวฮาร์ดร็อกที่ได้รับยกย่องว่าผลงานของเขาเป็นการพลิกโฉมการเล่นกีตาร์เฮฟวีเมทัลในทศวรรษ 1980  มีผลงานแต่งเพลงที่ผสมผสานระหว่างดนตรีแนวบารอกกับกอทิกไว้ด้วยกัน ประกอบกับความสามารถเฉพาะตัวในการโซโลกีตาร์อย่างรวดเร็ว ที่เรียกว่า "เชร็ดดิง" (shredding) 

อิงเวเริ่มหัดเล่นดนตรีตั้งแต่อายุ 7 ขวบโดยได้แรงบันดาลใจมาจากการแสดงของจิมิ เฮนดริกซ์   โดยระบุไว้ในเว็บไซต์ส่วนตัวว่า "เขาเกิดในวันที่จิมิ เฮนดริกซ์เสียชีวิต"  ต่อมาได้คลั่งไคล้ผลงานดนตรีคลาสสิกของนิกโกเลาะ ปากานีนี ที่มีอิทธิพลต่อผลงานดนตรีของเขา  เขาเริ่มใช้ชื่อ อิงเว มาล์มสทีน ตั้งแต่อายุ 10 ปี โดยแผลงมาจากนามสกุล มาล์มสเทน (Malmsten) นามสกุลเดิมของมารดา

## อ้างอิง

## แหล่งข้อมูลอื่น

* 
* Audio interview with Yngwie // Metalpaths.com 2010 
* Audio Interview with Yngwie on GuitarJamDaily.com 
* HardRadio.com interview with Yngwie

หมวดหมู่:นักดนตรีชาวสวีเดน
หมวดหมู่:นักกีตาร์
หมวดหมู่:ชาวอเมริกันเชื้อสายสวีเดน
หมวดหมู่:บุคคลจากสต็อกโฮล์ม
Cossacks: European Wars

***Cossacks: European Wars*** เป็นเกมส์สงครามวางแผน บนวินโดวส์ เขียนขึ้นโดยชาวยูเครน โดยบริษัท จีเอสซี เกมส์เวิลด์ วางจำหน่ายเมื่อวันที่ 24 เมษายน ค.ศ. 2001 เป็นเกมส์แบบ มุมมองไอโซเมตริก เนื้องเรื่องเป็นสงครามในช่วงยุค ศตวรรษที่ 17 และ ศตวรรษที่ 18 ของยุโรป

หมวดหมู่:วิดีโอเกมที่ออกวางจำหน่ายในปี พ.ศ. 2544
หมวดหมู่:วิดีโอเกมวางแผนเวลาจริง
เลกาโปรปรีมาดีวีซีโอเน

**เลกาโปรปรีมาดีวีซีโอเน** () หรือดิวิชั่น 2 เป็นลีกฟุตบอลของอิตาลี ก่อตั้งขึ้นเมื่อปี 1935

หมวดหมู่:ฟุตบอลในประเทศอิตาลี
บรรษัท

**บรรษัท** () หรือ **บริษัท** (เป็นคำที่ใช้ในสหรัฐอเมริกา) หมายถึงองคภาวะตามกฎหมาย (legal entity) ที่มีสิทธิและความรับผิดแตกต่างกันระหว่างสมาชิก ซึ่งจัดตั้งภายใต้กฎหมายของรัฐ  บรรษัทมีหลายรูปแบบต่างกันออกไป ส่วนใหญ่เกี่ยวข้องกับการประกอบกิจการธุรกิจ บรรษัทในยุคก่อนก่อตั้งขึ้นโดยกฎบัตร (เช่นพระราชบัญญัติหรือรัฐบัญญัติผ่านทางรัฐสภาหรือสภานิติบัญญัติ) ปัจจุบันนี้บรรษัทใหม่สามารถก่อตั้งขึ้นได้โดยการจดทะเบียนตามที่กฎหมายกำหนด

## อ้างอิง

## ดูเพิ่ม
* บริษัท (company)


หมวดหมู่:บริษัท
หมวดหมู่:กฎหมายธุรกิจ
หมวดหมู่:กฎหมายบริษัท
หมวดหมู่:องคภาวะตามกฎหมาย
ร็อคแอนด์ซ็อคคอนเนคชั่น

**ร็อคแอนด์ซ็อคคอนเนคชั่น** (The Rock 'n' Sock Connection) เป็นอดีตคู่แท็กทีมจากWWFและWWE ซึ่งสมาชิกของคู่แท็กทีมนี้คือเดอะร็อกและแมนไคนด์ โดยคู่นี้ได้แชมป์แท็กทีมถึง 3 สมัย

## ผลงาน
* '''World Wrestling Federation
** WWF Tag Team Championship (3 times)

## อ้างอิง

## แหล่งข้อมูลอื่น
* The Rock's WWE Profile
* Mick Foley's WWE Profile

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
บริษัท

[thumb|อาคารสำนักงานของบริษัทแห่งหนึ่งในนคร[มึนส์เทอร์ รัฐนอร์ทไรน์-เว็สท์ฟาเลิน ประเทศเยอรมนี]]
[thumb|อาคารสำนักงานของบริษัท[โนเกียในเมืองตัมเปเร ประเทศฟินแลนด์]]

**บริษัท** () หมายถึงองค์กรธุรกิจชนิดหนึ่ง เป็นการรวมกลุ่มหรือการรวบรวมปัจเจกบุคคลและ/หรือบริษัทอื่น ผู้ซึ่งเป็นหุ้นส่วนร่วมลงทุนก่อตั้งบริษัท บุคคลกลุ่มนี้มีความมุ่งประสงค์หรือจุดสนใจร่วมกัน และมีจุดมุ่งหมายเพื่อแสวงหาผลกำไร การรวมกลุ่มเช่นนี้สามารถกระทำได้ภายใต้กฎหมาย และตัวบริษัทเองนั้นก็จะถือว่าเป็นนิติบุคคล (legal person) ชื่อของบริษัทก็จะถูกตั้งขึ้นเพื่อใช้อ้างอิงแทนกลุ่มบุคคลเหล่านั้น


หมวดหมู่:องคภาวะตามกฎหมาย
โบแนเรอ

**โบแนเรอ** (, )  หรือ **บูเนย์รู** ( ) เป็นเทศบาลรูปแบบพิเศษของประเทศเนเธอร์แลนด์ เมื่อรวมเกาะนี้กับเกาะอารูบาและกือราเซา เรียกว่าหมู่เกาะเอบีซีแห่งหมู่เกาะลีเวิร์ดแอนทิลลีส

โบแนเรอเคยเป็นส่วนหนึ่งของเนเธอร์แลนด์แอนทิลลีส จนกระทั่งเนเธอร์แลนด์แอนทิลลีสถูกยุบเมื่อวันที่ 10 ตุลาคม ค.ศ. 2010 จึงแยกออกมาเป็นเทศบาลพิเศษของประเทศเนเธอร์แลนด์

## ประวัติศาสตร์

## ภูมิศาสตร์

### ภูมิประเทศ
โบเนร์เป็นเกาะในทะเลแคริบเบียน ตั้งอยู่ห่างจากชายฝั่งทางตอนเหนือของเวเนซุเอลาไปทางทิศตะวันออกเฉียงเหนือประมาณ 80 กิโลเมตร เกาะนี้เป็นหนึ่งในหมู่เกาะที่เรียกว่า หมู่เกาะ ABC (Aruba, Bonaire และ Curaçao) ซึ่งถือเป็นส่วนหนึ่งของลมคารีเมียน (Leeward Antilles)

โบเนร์มีพื้นที่ประมาณ 294 ตารางกิโลเมตร มีรูปร่างยาวและแคบ ทอดตัวยาวในแนวตะวันตกเฉียงเหนือ–ตะวันออกเฉียงใต้ ส่วนเหนือของเกาะมีภูเขาเตี้ย ๆ โดยจุดสูงสุดคือ เขา Brandaris ใน Washington Slagbaai National Park สูงประมาณ 241 เมตรจากระดับน้ำทะเล

ภูมิประเทศส่วนใหญ่เป็นที่ราบแห้งแล้ง มีพืชพรรณประเภทกึ่งทะเลทราย เช่น ต้นกระบองเพชร และพุ่มไม้ทนแล้ง ทางตะวันออกของเกาะเป็นแนวชายฝั่งหินปูนที่ถูกคลื่นกัดเซาะ ส่วนทางตะวันตกมีแนวชายหาดและอ่าวน้ำตื้นที่อุดมสมบูรณ์

โบเนร์มีเกาะเล็กที่สำคัญคือ Klein Bonaire (ไคลน์ โบเนร์) ตั้งอยู่ห่างจากชายฝั่งตะวันตกเพียงไม่กี่กิโลเมตร เป็นเกาะราบไม่มีผู้อยู่อาศัย มีแนวปะการังสมบูรณ์และเป็นส่วนหนึ่งของเขตอนุรักษ์ทางทะเล

### ภูมิอากาศ
ภูมิอากาศของโบเนร์เป็นแบบ กึ่งแห้งแล้งเขตร้อน (semi-arid tropical climate) ได้รับอิทธิพลจากลมการค้า (trade winds) ที่พัดจากทิศตะวันออกตลอดปี ปริมาณฝนเฉลี่ยเพียง 500–750 มิลลิเมตรต่อปี อุณหภูมิค่อนข้างคงที่อยู่ระหว่าง 27–32 °C ตลอดทั้งปี

## เศรษฐกิจ
เศรษฐกิจของโบแนร์ส่วนใหญ่ขึ้นอยู่กับการท่องเที่ยว โดยใช้ประโยชน์จากสภาพอากาศที่อบอุ่นและแห้งแล้งและสภาพแวดล้อมทางธรรมชาติ เกาะแห่งนี้เหมาะสำหรับนักดำน้ำลึกและนักดำน้ำตื้น เนื่องจากแนวปะการังโดยรอบได้รับการอนุรักษ์ไว้เป็นอย่างดีและสามารถเข้าถึงได้ง่ายจากชายฝั่ง โบแนร์ได้รับการยอมรับอย่างกว้างขวางในแวดวงนักดำน้ำมาเป็นเวลาหลายปีว่าเป็นหนึ่งในจุดหมายปลายทางการดำน้ำชายฝั่งที่ดีที่สุดในโลก

## หมายเหตุ

## อ้างอิง

## แหล่งข้อมูลอื่น
*

หมวดหมู่:ราชอาณาจักรเนเธอร์แลนด์
หมวดหมู่:เลสเซอร์แอนทิลลีส
หมวดหมู่:รัฐและดินแดนที่ก่อตั้งในปี พ.ศ. 2553
ไรอัน เทย์เลอร์ (นักฟุตบอลเกิดปี พ.ศ. 2527)

**ไรอัน แอนโธนี เดวิด เทย์เลอร์** () เกิดเมื่อวันที่ 19 สิงหาคม ค.ศ. 1984 นักฟุตบอลชาวอังกฤษ เล่นในตำแหน่งกองกลาง ให้กับสโมสรฟุตบอลนิวคาสเซิล ยูไนเต็ด ในพรีเมียร์ลีก เขาสามารถเล่นได้หลายตำแหน่ง เช่น ปีกซ้าย,กองหลัง เมื่อเพื่อนของเขาเจ็บ เทย์เลอร์เป็นนักฟุตบอลของนิวคาสเซิลคนหนึ่งที่สามารถทำประตูได้ดีจากการยิง ฟรีคิกระยะไกล จึงเป็นที่ชื่นชมของ อลัน พาร์ดิว ผู้จัดการทีมของเขา

## อ้างอิง
*
*Ryan Taylor profile  at the Wigan Athletic website
*http://www.premierleague.com/page/PlayerProfile/


[[หมวดหมู่:ผู้เล่นในพรีเมียร์ลีก]
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลวีแกนแอทเลติก
หมวดหมู่:นักฟุตบอลชาวอังกฤษ
หมวดหมู่:บุคคลจากลิเวอร์พูล
หมวดหมู่:กองหลังฟุตบอล
หมวดหมู่:ปีกฟุตบอล
ไรอัน เทย์เลอร์

**ไรอัน เทย์เลอร์** () อาจหมายถึง

* ไรอัน เทย์เลอร์ (อเมริกันฟุตบอล), 
* ไรอัน เทย์เลอร์ (นักฟุตบอลเกิดปี พ.ศ. 2527), เล่นให้กับนิวคาสเซิลยูไนเต็ด 
* ไรอัน เทย์เลอร์ (นักมวยปล้ำ) 
* ไรอัน เทย์เลอร์ (นักฟุตบอลเกิดปี พ.ศ. 2530), เล่นให้กับบริสตอลซิตี 
* ไรอัน เทย์เลอร์ (นายแบบ), นายแบบชาวแคนาดา
เจเรมี ลิน

thumb|เจเรมี ลิน

**เจเรมี ลิน** () เกิดเมื่อวันที่ 23 สิงหาคม ค.ศ. 1988 เป็นนักบาสเกตบอลอาชีพชาวอเมริกัน เล่นอยู่กับทีมนิวยอร์ก นิกส์ ในเอ็นบีเอ ลินถือเป็นหนึ่งในไม่กี่คนในประวัติศาสตร์เอ็นบีเอที่เป็นชาวอเมริกันเชื้อสายเอเชีย และเป็นชาวอเมริกันคนแรกที่เล่นในลีกที่มีเชื้อสายจีนหรือไต้หวัน เขาศึกษาที่มหาวิทยาลัยฮาเวิร์ด คณะเศรษฐศาสตร์

## อ้างอิง

หมวดหมู่:นักบาสเกตบอลชาวอเมริกัน
หมวดหมู่:ชาวอเมริกันเชื้อสายจีน
หมวดหมู่:ชาวอเมริกันเชื้อสายไต้หวัน
หมวดหมู่:บุคคลจากรัฐแคลิฟอร์เนีย
หลุมพลังงาน

**หลุมพลังงาน** () คือบริเวณหนึ่งที่ล้อมรอบด้วยระดับพลังงานศักย์ต่ำสุดในย่านนั้น พลังงานที่ติดอยู่ในหลุมพลังงานจะไม่สามารถแปลงไปเป็นพลังงานในรูปแบบอื่นได้ (เช่น พลังงานจลน์ ในกรณีของหลุมพลังงานความโน้มถ่วง) เนื่องจากมันถูกกักเอาไว้ในขอบเขตหลุมพลังงานต่ำสุดในย่านนั้น ดังนั้นวัตถุจึงไม่สามารถข้ามผ่านระดับพลังงานต่ำสุดได้ดังที่เป็นไปตามธรรมชาติของเอนโทรปี

## อ้างอิง
* 
* Semiconductor Fundamental 
* Band Theory of Solid

## แหล่งข้อมูลอื่น
*How quantum dots work 
*Quantum dots synthesis
*Biological application

หมวดหมู่:กลศาสตร์ควอนตัม
หมวดหมู่:กลศาสตร์ดั้งเดิม
เกซอนซิตี

**เกซอนซิตี** (; ) เป็นเมืองที่ใหญ่ที่สุดและมีประชากรมากที่สุดในประเทศฟิลิปปินส์ เคยเป็นเมืองหลวงของฟิลิปปินส์ระหว่างปี ค.ศ. 1948–1976 ตั้งอยู่บนเกาะลูซอน เมืองนี้ตั้งชื่อตามอดีตประธานาธิบดี มานูเอล แอล. เกซอน

## อ้างอิง

หมวดหมู่:เมืองในประเทศฟิลิปปินส์
หมวดหมู่:เกาะลูซอน
หมวดหมู่:เมโทรมะนิลา
หมวดหมู่:เมืองหลวงเก่า
เตเนียล อาเกอร์

**เตเนียล โมนเตอ อาเกอร์** (; เกิดเมื่อวันที่ 12 ธันวาคม ค.ศ. 1984) เป็นอดีตนักฟุตบอลอาชีพชาวเดนมาร์ก เคยเล่นตำแหน่งกองหลังทีมลิเวอร์พูลและฟุตบอลทีมชาติเดนมาร์ก อาเกอร์เข้ามาอยู่กับสโมสรฟุตบอลลิเวอร์พูลในพรีเมียร์ลีกตั้งแต่ ค.ศ. 2006 ถึง ค.ศ. 2014 เขาได้เป็นรองกัปตันทีมของลิเวอร์พูลตั้งแต่ ค.ศ. 2013 เขาได้รับการบรรยายว่าเป็น "ผู้อ่านเกมที่ดี ยิงบอลได้รุนแรง" เขาเริ่มต้นการเป็นนักฟุตบอลอาชีพกับเปรินปือ สโมสรในเดนมาร์ก ในเดือนกรกฎาคม ค.ศ. 2004 และเขาได้แชมป์ในการแข่งรายการเดนิชซูเปอร์ลิกาและเดนิชคัพ ก่อนจะย้ายไปลิเวอร์พูลใน ค.ศ. 2006 และได้แชมป์ในการแข่งรายการเอฟเอคัพ, ลีกคัพ, และเอฟเอคัมมิวนิตีชีลด์

ในวันที่ 9 มิถุนายน ค.ศ. 2016 อาเกอร์ได้ประกาศแขวนสตั๊ดผ่านทวิตเตอร์และอินสตาแกรมส่วนตัว

## อ้างอิง

หมวดหมู่:บุคคลที่เกิดในปี พ.ศ. 2527
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวเดนมาร์ก
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นในพรีเมียร์ลีก
หมวดหมู่:กองหลังฟุตบอล
กัวยากิล

**กัวยากิล** (, ) หรือชื่ออย่างเป็นทางการคือ **ซานเตียโกเดกัวยากิล** () เป็นเมืองที่ใหญ่ที่สุดและมีประชากรมากที่สุดของประเทศเอกวาดอร์ มีประชากรราว 2.2 ล้านคน และเกือบ 2.9 ล้านคนในเขตมหานคร เป็นเมืองหลักของจังหวัดกัวยัส ตั้งอยู่ทางตะวันตกเฉียงใต้ของประเทศ

กัวยากิลตั้งอยู่ฝั่งตะวันตกของแม่น้ำกัวยัสที่ไหลลงมหาสมุทรแปซิฟิกที่อ่าวกัวยากิล อันเนื่องจากสถานที่ตั้งทำให้เมืองเป็นศูนย์กลางธุรกิจและอุตสาหกรรมต่าง ๆ ของประเทศเอกวาดอร์

## อ้างอิง

หมวดหมู่:เมืองในประเทศเอกวาดอร์
พอร์ตซาอิด

**พอร์ตซาอิด**  () หรือ **บูรซะอีด** () เป็นเมืองที่ตั้งอยู่ทางเหนือ-ตะวันออกของประเทศอียิปต์ เป็นเมืองท่าชายฝั่งทะเลเมดิเตอร์เรเนียน ที่ปลายเหนือสุดของคลองสุเอซ มีประชากรราว 603,787 คน (ค.ศ. 2010)  เมืองนี้ก่อตั้งในปี ค.ศ. 1859 ในช่วงการสร้างคลองสุเอซ

พอร์ตซาอิดเป็นเมืองอันดับต้นที่มีดัชนีการพัฒนามนุษย์ ในอียิปต์ ในปี ค.ศ. 2009 และ 2010 เศรษฐกิจของเมืองได้แก่ การตกปลา และอุตสาหกรรมอย่างเคมี แปรรูปอาหาร บุหรี่ ท่าเรือของเมืองส่งออกสิงค้าอย่าง ฝ้าย ข้าว และเป็นสถานีเติมเชื้อเพลิงเรือที่ผ่านคลองสุเอซ เป็นท่าเรือปลอดภาษี มีนักท่องเที่ยวมาพักผ่อนในช่วงฤดูร้อน มีประภาคารพอร์ตซาอิด ที่เป็นอาคารแห่งแรกของโลกที่สร้างด้วยคอนกรีตเสริมแรง

เมืองนี้เป็นจุดที่กองกำลังฝรั่งเศสและอังกฤษเคลื่อนเข้ามาในเดือนพฤศจิกายน ค.ศ. 1956 ในปฏิบัติการแทรกแซงที่เกิดจากการโอนคลองสุเอซเป็นของอียิปต์ ในช่วงสงครามหกวันระหว่างอาหรับกับอิสราเอลปี ค.ศ. 1967-1975  อ่าวจอดเรือถูกปิดใน หลังจาก ค.ศ. 1975 เมืองจึงกลับฟื้นคืนสภาพเดิม

## อ้างอิง

หมวดหมู่:เมืองในประเทศอียิปต์
หมวดหมู่:คลองสุเอซ
เลขโคออร์ดิเนชัน

ในวิชาเคมีและผลิกศาสตร์ **เลขโคออร์ดิเนชัน** () ของอะตอมศูนย์กลางในโมเลกุลหรือในผลึกหนึ่ง หมายถึง จำนวนของอะตอมเพื่อนบ้านที่อยู่ใกล้ชิดอะตอมนั้นที่สุด  วิธีการหาเลขโคออร์ดิเนชันสำหรับโมเลกุลและสำหรับผลึกไม่เหมือนกันเสียทีเดียว

ในทางเคมี สิ่งที่พิจารณาคือพันธะเคมีเป็นหลัก เลขโคออร์ดิเนชันของอะตอมหนึ่งได้จากการนับจำนวนอะตอมอื่นที่ตัวมันยึดเหนี่ยวอยู่ (ไม่ว่าจะยึดด้วยพันธะเดี่ยว พันธะคู่ หรือพันธะสาม ก็นับแต่จำนวนอะตอมเท่านั้น) เช่น [Cr(NH3)2Cl2Br2]1- มี Cr3+ ที่อยู่ตรงกลางมีเลขโคออร์ดิเนชันเป็น 6

## อ้างอิง

หมวดหมู่:วัสดุศาสตร์
หมวดหมู่:พันธะเคมี
กฎสัดส่วนพหุคูณ

[thumb|ตัวอย่าง กฎสัดส่วนพหุคูณ จากสารประกอบออกไซด์ของ[ไนโตรเจน กำหนดให้ไนโตรเจนมีปริมาณ 1 กรัมในทุกสารประกอบ]]

ในทางเคมี **กฎสัดส่วนพหุคูณ** () เป็นกฎพื้นฐานของปริมาณสารสัมพันธ์ บางครั้งเรียกว่ากฎของดาลตัน ตามชื่อของจอห์น ดาลตันผู้ตั้งกฎดังกล่าว

กฎสัดส่วนพหุคูณกล่าวว่า ถ้าธาตุสองชนิดสามารถรวมกันได้เป็นสารประกอบมากกว่าหนึ่งอย่าง กำหนดให้มวลของธาตุชนิดแรกคงที่ อัตราส่วนระหว่างมวลของธาตุชนิดที่สองในสารประกอบแต่ละชนิดที่ว่านั้นจะเป็นเลขจำนวนเต็มน้อยๆ เช่น สารประกอบออกไซด์ของคาร์บอน สองชนิด CO และ CO2 กำหนดให้คาร์บอนมีปริมาณ 100 กรัม ในสารประกอบทั้งสอง ในคาร์บอนมอนอกไซด์ (CO) มีออกซิเจน 133 กรัม ส่วนในคาร์บอนไดออกไซด์ (CO2) มีออกซิเจน 266 กรัม อัตราส่วนระหว่างมวลออกซิเจนในสารประกอบทั้งสอง คือ 266:133 ≈ 2:1 เป็นสัดส่วนระหว่างจำนวนเต็มน้อยๆ ตามกฎ

## อ้างอิง

หมวดหมู่:เคมีเชิงฟิสิกส์